Khaubawk Run Nih Myanmar Ramchung An Phak Cang – Zion Tlang Media\nKhaubawk Run Nih Myanmar Ramchung An Phak Cang\nJuly 9, 2020 admin Myanmar\nKhaubawk run nih kawlram Magwe peng a phak taktak cang. Africa le South Asia ram cheukhat ah a tlung tawnmi thatse ramcar khaubawk ral kongah Kawlram myone 13 ah kan hnu zarhh ralrinnak an rak pek, FOA lei nih an thanh ning ahcun July thla dih August thla thawh hrawnga kawlram hi aphan te lai tiah an ruah nain Tu ah a van phan manh cang. Khaubawk nih minung seh in a that lo nain Minung kan paw cawmnak caah kan hmanmi kan dum, kan lo ah kan cinthlak mi kha a hrawh khawh hna caah tih nung ngai ve mi asi. Hi Khaubok run hi an tamtuk ngamsam, a bu pi in an zuan ahcun Nika tiang in an phenh dih ti a si. Cun minung umnak inn chung tiang ah an luh caah nan inn ka khar dih uh tiah India Cozah nih cun an thanh. Biatak tein siivai in an kah hna nain an tamtuk caah an tei kho hna lo. Kan hnu zarh chung ah khan India ram khuapi, cheukhat Rajasthan, Gujarat, Madhya, Pradesh, Haryana, Maharastra, Uttar Pradesh, Punjab hna ah khaubawk run cu an rak phan. Kawlram ah an phan colh lai tiah India lei neih deuh pawl cu ralrin an pek hna.\nTaktak ah nizaan ah kawlram a phan tak cang. DVB nih thawngthanh nak a tuah ningin Magwe pengkulh Cinthlak nak zung lei nih siivai, rungrul thahnak kan chuah mi i kan kah cuahmah hna tiah a langhter ve. Magwe ramthen chung Cuchong khuate an lo hmun ah khaubawk an tlak caah bia tak tein thawlnak kan tuah lengmang tiah cinthlak lei nawl ngeitu Myone Usihmu nih a chim. Khaubawk hna hi thetse ram khaubawk bantuk si loin kawpilukas an ti mi khaubawk phun an si. Lo I cinthlak mi pe, chi kung pawl cu an hrawk tuk hraw lo a bikin ramlak thingkung hna an hrawh deuh tiah Magwe ramthen cinthlak lei I nawl ngeitu manager U Min Khine nih a chim.\nLo ram hmun ah mah khaubawk pawl an rat khawh lonak dingah victor timi hrik thahnak si kan phawt hna I kan kah ter hna caah a tu cu an tlawm ngai cang. Asinain si kan kah lonak hmun ah cun tlawmpal cu an um rih ko caah a voihnihnak kan phawt than cang hna tiah a chim. Mah khaubawk an tlak caah chi hmun tlawmpal cu an rawk ko tiah Cuchong khuate I a hmun ummi Ko Zaw Lin nih a chim.A hramthawk ahcun company nih an kan pekmi phun 3 kan kah nain san a tlailo caah cinthlaknak zung lei in an kan pekmi victor timi kan kah hnu in a thiang tiah a chim. Magwe myone chung ah hin fur i cinthlak khawhmi hi ekah 390000 hrawng a um I bikin chiti a chuah tertu mepe, chi, hna I papek in cin deuhmi an si. khaubawk nih fungvawi lo an hrawh lio Video tawi te zoh khawh si.\nPrevious Post:Ka pom khawh set lomi pawl\nNext Post:Khah Fiang tein kan chim tuah uh Mipi na kan vaivuah ter dih cang lai hih


Rakhine ah minung 6,500 dengmang Quarantine chiah an si | THE CHIN EXPRESS\nMyanmar: Rakhine state chungah minung 6,500 dengmang Quarantine chiah an si i cu chungah minung 60 hrawng cu Covid-19 zawtnak an ngei lai tiin lunghrinh an si, tiah Rakhine state Ngandamnak Zung rianttuan Dr Soe Win Paing nih a chim.\nNaite ahkhan Rakhine state thlanglei Thandwe (သံတွဲ) le Toungup (တောင်ကုတ်) peng ah Covid-19 zawtnak ngeimi 2 an hmuh hna.\n“Quarantine chiahmi hi phun 2 in an um. Minung 2187 cu inn ah Quarantine chiah an si i minung 4,306 hi khua chungah tuahmi Quarantine Centre ah an um. Hotel zong ah a ummi an um,” tiah Dr Soe Win Paing nih a chim.\n“Quarantine chiahnak caah ah hmanmi sianginn pawl cu cozah nih June 15 cun ap ding a ti i mithar an i chap ahcun sianginn ah chiah ti lo in University le College pawl ah tthial dingin nawl a kan pek.\n“Khuate ahcun sianginn pawl ah chiah lo ahcun chiahnak dang a um lo. Phungki sianginn ti ah le zunput a um lo. Hiti ningte asi ko ahcun mithar hna an phak chap ahcun harnak kan tong ngai lai, tiah Ngandamnak lei ah rian a ttuanmi pakhat nih a chim.\nMrauk-U (မြောက်‌ဦး) peng zong ah Malaysia in a rak tlungmi minung 14 an um i Thandwe le Toungup ah hmuhmi Covid-19 mizaw 2 he a rak tlung ttimi an si hna. Nain, vanthat ah minung 14 cu Covid-19 an ngei lo, tiah Mrauk-U khuami nih an chim.\nA luancia thla ahkhan ramdang in a rak tlungmi cheukhat cu ralzaam buk ah an lutchuak i ralzaam buk ah a ummi zong an um, tiah ralzaam bawmtu nih an chim. Mah kongah, nawl ngeitu nih zeihmanh an chim rih lo. – BBC Burmese


Sui Thantlang I COTR Biakinn a ciam ruahmah Ko e – Chintanbo\nOctober 29, 2021 admin CHINNEWS 0\nThantlang_update (8:20 PM)\nPu Chan Ham innhram in a zuang mi lam tontir um COTR biakinn a ciam, Zunghmun Sang um Presbyterian biakinn a tlaih cuahmah.\nTBC Zung a ciam, Biakinn a tlaih/kaang maw kaanglo a fiang taktak lo.\nAtu 8:20 PM hrawng ah inn 110 renglo a kaang cang.Thantlang khua cu inn 2500 in 3000 kar minung 10,000 tluk khuasaknak khua a si.


Nungak Kum18 Asi Mi Nu Gym A Tuah Lio A Zohnak Ah Amah Le Mah In Diriamnak Atuah Ko – THLIZIL THAWNGPANG\nNungak Kum18 Asi Mi Nu Gym A Tuah Lio A Zohnak Ah Amah Le Mah In Diriamnak Atuah Ko\nJune 14, 2019 Zohnuam Myanmar, Video\nKum 18 nungak pakhat asi mi nu nih Gym a kal nak ah aton thli nih pa pawl mol apho taktak hna.Hi nu nih achim mi hi cheukhat tlangval pawl an thinhung ter taktak hna . Achim mi cu Pawl nih hin Nupawl Gym akal mi hna hi an zoh huam tuk hna tiah achim .\nAruang cu nupawl nih gym kan kal ti ah anmah pa pawl bantuk in kan pum zaalawng deuh in um kan duh ve caah,Bonbi kyit mi le inki bangtawi in gym kal kha kan duh ve . Cu tih ah pa pawl nih hin nungak kum 18/19 hrawng nungak nih gym an van kal ah hin an celh bak lo tiah achim.\nThli sining cu William Fullard an ti mi pa atu ii photo ii kan hmu mi pa nih khin kum 18 asi mi nu cu ahmu tih ah nupa sual duhnak thinlung lawng a chungah achuah ii ,acelh ti lo hnu in cu nu Carla ati mi nu Gym tuahnak ah cun a vah kal .Cu tih ah nupa sual duhnak nih an tei tuk ruangah , aphone in prone film azoh ii amah le mah tein diriam atuah , cu ti Carla nih ahmu ii a lau tuk ii a tlik tak ,cu hnu tlawmpal ah police nih an tlai ii bia an hal .Asinain zeitihman in ti kho nak an neilo ,a ruang cu hi pa hi a thisen an zoh tihah nupa si duhnak le ah thisen attha tuk mi asi ruangah asiii ,cu hlei ah nupa si duhnak thuinlung aneih tuk ko nain,hi nungak nu Carle hi zeitihhman in a ti lo ii amah tein diriam nak atuah ko caah asi tiah an chim.\nPrevious Post:Hringtu Pa Ni Cu Kan Ii Nai Chin Thluamah Caan,Fa Le Hna Na Pa Sinah Zei Biathlum Dah Chimh Na Tim Ve\nNext Post:Rev.Dr.Van Ram Uk Nih Baible Hi Pathian Bia Asilo Na Ti Duh Channak Cu Hi Tihin Asi


August 13 In September 4 Tiangah CDF Mindat Nih SAC Ralhrang 30 An Thah Hna - Chin Eleven News\nThlakhat chungah Mindat CDF nih Min Aung Hlaing Ralhrang 30 An thah hna. September 4.2021\nChinram kulh Midat peng chung Min Aung Hlaing ralhrang le CDF -Mindat kahdohnak’ August ni 13 in September 3 tiang ah Min Aung Hlaing ralhrang misual pawl minung 30 an thah hna. Cu pin ah Meithal 6 le Cerek zeimawzat kan lak khawh tiah CDF -Mindat nih thawngthanhnak an tuah.crd-pdf\nRelchap:A tunaite ah Sep 4 , ah Hakha le thantlang karlak ah a kal mi ralhrang pawl cu minung 80 hrawng hmuh an si I, cu hnu tlawmpal ah cun, meithal kah thawng le bomb lian mi puah thawng cu fak pi in a thang tiah khua mi nih an chim.


BREAKING NEWS! Hakha Khuachung Ah Meithal Kah Thawng Lawngte A Si - TIMES OF CHIN NEWS\nBREAKING NEWS! Hakha Khuachung Ah Meithal Kah Thawng Lawngte A Si\nPosted By: thawngthawng January 11, 2022\nNihin January 11, chunhnu suimilam 2:05 hrawng in Hakha khua chung ah meithal kah thawng voi tam ngai theih a si. Khua chung um mi pakhat nih cun, “Meithal kah thawng cu a pehpeh in voi tam ngai kan theih hnu ah bomb puah thawng zong voi 4 kan theih, an bomb hman mi cu a mak bak ko, a thawngpang lawng hmanh nih a kan tlerh dih,” tiah a chim. Credit: The Chin Post


CNLD Cu Pathian Sinah Thla A Cam Hmasa ,NLD He An I Dang Bak Ko – Myanmar Chin\nCNLD Cu Pathian Sinah Thla A Cam Hmasa ,NLD He An I Dang Bak Ko\nSeptember 13, 2020 Myanmar Chin Chin 0\nCNLD Cu Pathian Sinah Thla A Cam Hmasa\nChin Miphun nih kan i ngeih mi CNLD cu Chinmi le Pathian duh zawng tein rian a thok ko cang. CNLD soisel tu NLD tanh tu le Salai Lung Thli Tum tanh tu caah an thin akhenh ngai men lai.\nCNLD cu Khrihfa 100% an umnak a si bantukin 2020 thimnak ah mipi sinah lemasinak tuah an thok bakin a nungmi Pathian sinah bawmh an hal hmasa i lawmhnak bia an chim hmasa. Pathian nih kan ram hi thlachuah ko seh an ti colh.\nCNLD cu a tu hi Chin mipi nih an dirpi tuk cio cang caah Chin ram ahcun CNLD nih teinak a hmuh hrim lai tiah ruah a si cang. NLD tanh tu micheu nihcun CNLD sungh ding an i zuam len nain a ngah ti rua lailo, NLD tanh tu micheu pawl cu an chung le NLD upa an sinruang men ah a si tiah amah Lungthlitum zong nih a chim.\nCNLD cu Miphun covo lak than dingah hmai a nor tu an si i Chin miphun kan tling bik caah zei Chin poah nih dirpi a si cang. Salai Lungthlitum zong nih a doh hnik nain a doh khawh tilo caah NLD tu doh hram ai thok lio a si. 2020 thimnak caah mipi sinah an duhmi an chim cio i,CNLD lawng hi an policy kong a chim mi an si. NLD le CNPle party dang nihun CNLD thatlonak chim in vote an kawl.\nCampaign Thoknak Caah Thlacamnak le Thluachuah Halnak\nThlacam piaktu : Rev. Dr. Za That (General Secretary, CACC)\nNicaan : 2020 September 10, zinglei sml 8: 30\nA hmun : CNLD Party Zung, Hakha\n“Zohhmanh nihin ah hin nangmah cu miphun hna cung le pennak hna cung ah, phawi awk le ṭheh awk ah, hrawh awk le phun awk ah kan chiah cang” – Jeremiah 1 : 10\n“A bia kan theih paoh ahcun a za, tiah nanmah le nanmah kha i hleng len hlah uh. A bia cu a tuah tu in tuah deuh uh” – Jeim 1: 22\nChin National League for Democracy, Hakha Peng nih “Thimfung Lemsoinak (Campaign) Thoknak Caah Thluachuah Halnak le Apnak” kan tuah. Thimnak Commission nih 2020 September 8 in 2020 November 6 tiang Campaign caan a onh bantuk in phungning in Campaign thoknak caah thluachuah halnak le apnak kan tuah mi hi a si.\nCACC GS in Rev. Dr. Za That nih 2020 September 10, zinglei sml 8: 30 ah Candidate hna caah siseh, Party caah siseh, CNLD mino caah Thluachuah Halnak le Apnak a kan tuahpiak cang. September 10 thok in CNLD Party, Hakha Peng cu Campaign kan thok cang tiah thawng kan in thanh hna.\nCNLD Party, Hakha Peng nih khua kan khanning hi Hakha Peng in khuakip ummi CNLD chungtel hna sawm in minung 500 i tel in thlacamnak le thluachuah halnak tuah kan timh. Asinain Covid-19 ralrinnak a chuah ṭhan caah abi te in Pathian sin Thluachuah Halnak le Apnak kan tuah hi a si.\nThluachuah halpiaknak le apnak a kan ngeihpiaktu CACC GS Rev. Dr. Za That cung ah lunglawmhnak tampi kan ngei.\n“MIPHUN COVO LAAK THAN DING AH” Chin ram le Chin miphun a dawtu dihlak nih CNLD thimfung nan kan thlak cio naklai upatnak le toidornak he kan in sawm hna.\nPathian nih Chin ram le Chin miphun dihlak thluachuah kan pe ko seh.\nCNLD Party, Hakha Peng.\nSualpalhnak kongah si lo in, Khuate nih Virus an Buaipi Ruangah, Rampumpi Huapin 9 points in Biden nih Trump a Lawnh


Mizoram Ah Bomb Tam Taktak An Tleih Than Hna – Onlinenungak\nMizoram Ah Bomb Tam Taktak An Tleih Than Hna\nMizoram, Saiha ah Bomb Tampi an Tlaih Than. Mizoram, Saiha District chung ah Assam Rifle ralkap bu nih bomb tampi an tlaih tthan, tiah thawng an chuah. Bomb an tlaihnak hmun hi Saiha District chung i ramri khuate Zawngling khua pawng ah a si.\nAssam Rifle ralkap bu nih Truck Motor pakhat an kham i bomb tampi an phorhmi an hmuh hi a si. Bomb a phortu minung pathum zong an tliah hna. Kan hnu December 31 zong ah khan Saiha District, Mawhre khuate pawng ah Bomb sernak thilri le meithal kuan tampi an rak tlaih cang.\nချင်း-မီဇိုရမ်နယ်စပ်တွင် ဖောက်ခွဲရေပစ္စည်း အများအပြားဖမ်းမိ / ချင်းပြည်နယ်-မီဇိုရမ်ပြည်နယ် နယ်စပ် စိုင်ဟားခရိုင်အတွင်းရှိ ဇောင်လိန်းကျေးရွာအနီးတွင် ဖောက်ခွဲရေးပစ္စည်းအများအပြား ဖမ်းမိခဲ့ကြောင်း အာသံရိုင်ဖယ်တပ်ဖွဲ့မှ ယနေ့တွင် ထုတ်ပြန်ထားပါတယ်။\nနယ်စပ်ကျေးရွာဖြစ်တဲ့ ဇောင်လိန်းရွာအနီးတွင် အာသံရိုင်ဖယ်တပ်ဖွဲ့မှ ကားတစ်စီးကိုတားစီးစစ်ဆေးရာ အဆိုပါဖောက်ခွဲရေးပစ္စည်းများအား ဖမ်းမိခဲ့ခြင်းဖြစ်ပြီး လူ ၃ဉီးလည်း ဖမ်းဆီးခဲ့ကြောင်း ထုတ်ပြန်ချက်တွင် ဖော်ပြသည်။\nRef- The Chin Journal\nPublished in HOME and THAWNGPANG


Congress nih vote tam taktak in Covid vui2nak bamwhnak cu “Yes” tiah an approve cang. – Hakha Cherry\nZahan zanlei ah Senate nih Covid19 bawmhnak cu an vote i Yes vote ( 96 ) le No vote 6 lawng asi. Republican senate tlawmpal nih hngakchia vei tlaih in an i tlaih tuk ruang ah a rautukmi Covid bawmhnak cu a ra cang ko lai.House of Representatives zong Monday ah khan an rak vote i Yes vote 359 le No vote 56 lawng in an approve.\nPresident Donal Trump nih min a thut lai i, mah khawh cun pek asi lai.US cozah nih hman dingmi aza tein an approve mi cu 2.3 trillions bak asi. Bawmhnak cu – Minung pakhat $600, Unemployment payment $300, le Small Business hna caah $300 billions.\nIncome tahfung Now, individuals earning up to $87,000 and couples earning up to $174,000 will receive some form of payment. Individuals who earned up to $75,000 in 2019 will get the full amount of $600 and couples that earned up to $150,000 will receive $1,200.\nNuva kumkhat income fonh $174000 a lawnh lomi hmuh asi lai. Pakhat lawng asimi income $87000 a lawnh lomi hmuh asi lai.\n$75000 nak a tlawm a hmumi poh $600 tling in hmuh asi lai. Nuva income fonh $150000 nak tlawm cu $600+$600 tling in hmuh asi lai. Mah hi ri a lawnhmi a cung lei ri a lawnh lomi cu $600 tling lo in hmuh asi lai.Pathian thawng le Biden thawng in. Credit-Salai Biak


Dr. Sa Sa nih Chinram caah buu (CNU) a dirmi cu lung a hmuituk hrinhrang. Dr. Sa Sa Buu dirmi nih Chinram cu lungkhat in a kal pi cang lai\nKan theih cia bantuk in atu lio zawtnak ruangah, Chinram paletwa khua ah buainak fakpi a chuak caah chin ram caah rian fakpi in ttuan a hau. Mah kongah CNA le Chin cozah lei nih thil tuah le rian ttuan tak tak a hartuk caah,buu dir a haunak hi a si kho mi thil a si\nDr. Sa Sa nih a chim ning tein ka vun let lai i. “Chin State chungah atu lio biapi ngai mi coronavirus zawtnak ruangah le Southern Chin State chungah ral i tuk ruangah Chinmi a thimi le harnak a tawnmi hi, mipi nih kan tawn mi a si. Mah vialte thil hi Chin National Union (CNU) nih a tawhrel caan a vun phak tikha, vawleicung ramchungah um mi Chin hruaitu dihlak cu Vidio Conference cu Apirl 25 ah tuah khawh a si cang. Vawleicung ramkip ah um mi Chinmi vialte i fun tawn khawhnak Chin Nation Union (CNU) ti min hi keimah nih min ka sak mi a si i Chin leader vialte nih mah min kongah hnatlak pik nak an vun ngei lai ti ka zum i ka duh mi a si fawn caah fakpi in Pathian sin ah thla ka cam\nChin Nation Union level nih a dir ding mi body, min, logo, vision mission le statement le structure vialte sertu ding caah committe dir a si i. Mah committe nih cun May thla dihlei ah tuah ding in timh tuahnak ngei a si. Vawlei cung nih a kalpi lio mi thiltha Structure tha tuk mi, Presidential Structure hi kan ser khawhnak ding caah CNU level body nih a pawmpi i. Vawlei cungah,a ummi Chinmi vialte i tel khawh ding mi Vice President (1), Vice President (2) le a herh ah cun Vice President 3 tiang tuah ding in le, cun Secretary hi 1, 2 ect tiang tuah ding in timhtuahnak ngei a si i. Presidential Executive tangah Sub Committee le Committe hna hi a herh ah cun regionally le globally in thil a sining zoh in tuah si hna seh ti cu hnatlak pi a si\nTu lio ah mi tampi nih an thipi lio mi chin issue a si mi, southern Chin State ah raltuknak ruangah harnak a tawn lio mi Chin mipi sin ah an herh ning bantuk in zohkhennak cu CNU nih a tuah hmasa ding mi a si ti cu a pakhatnak ah chia a si. Cun daihnak a um khawhnak ding caah road map for peace he a sining bantuk in State level, National, International level nih lobby e advocacy serh ding in timh tuahnak ngei a si. Chin ramchungah thil tampi a tlung tawn mi hna hi CNU level nih body ta a dir hlan ah cun rian ttuan khawh a si lo caah CNU nih body dir hi rem a ti i,Short time humanitarian le long term strategy a si mi peace and prosperity of Chinland CNU nih a tim bik mi a si. Chin kong le Chin sinak ah fakpi in lungthin a ngei mi hna Australia, USA, Europe le Myanmar ram chungah um mi Chin Leader nih thatho ngaiin an rak ngei tawn mi cu atu cu a tlamtling deng bantuk khi a si i, Mah hi a hramthawk lawng si i, Pathian nih a kan um pi lai i Chin issue le Chin Nationalism kongah fakpi in Chin mi vialte le state level, National le International level ah rian a ttuan khawh ding mi hi kan duh bik mi le kan thlacamnak bik a si\nChin Issues le Chin Nationalism kongah Chin National Union level min in bia chim khawhnak kan ngei cang lai caah, atu kan ngei cia mi connections a herhtuk mi US cozah UK cozah, Australia cozah Japan cozah Western cozah, EU, UN, International Communities ICRC, UNCHR, World Bank, UNFA, WHO, WFP, UNDP, UN Agencies vialte hna hi Chin issues caah a ngantuk mi a rak si cang lai. CNU level kan rak dir khawhnak ruangah Malaysia Chin Refugees issues le Delhi Chin Refugees Issues kongah fakpi in rian kan ttuan khawh lai caah, Cun Chin issue le Chin Nationalism kongah, ramlengah um mi,chin mi he a pehtlai mi thil vialte tuah khawh a si cang lai caah Chin Issue le Chin Naitonalism kongah hmunkhat te in kan um khawhnak ding caah le Chin unau Kachin state le Mizoram State he petlaihnak tha kan ngei khawhnak lam cu CNU nih a serh khawh lai caah CNU level bia chim mi nih hin Myanmar State lengah um mi Chin unau vialte hna cu CNU nih a tawrel ve cang lai i. Banglades ram chungah um mi Chin mipi hna zong CNU he pehtlaihnak a ngei khawh cang lai i, We are one in Chin timi spirit cu kan rak ngei khawh dih cang lai\nTu cu ahlan bantuk caan kha a si ti lo i, caan dang ah kan um cang, mah bantuk caan a si caah ideas tha, vision tha le i tim mi tha le ruahnak tha thawngngaimi le, State, National le International level tiang bia cei khawh ding in i pehtlaihnak hi a herhtuk mi asi. Pathian nih a kan pek mi a si cang caah mah kan nih tim mi vialte hna hi a tlamtling khawhnak ding caah Pathian sin ah fakpi in thlacam bawmh ding in Jesuh min in kan nih sawm hna- Dr. Sa Sa\nBe the first to comment on "Dr. Sa Sa nih Chinram caah buu (CNU) a dirmi cu lung a hmuituk hrinhrang. Dr. Sa Sa Buu dirmi nih Chinram cu lungkhat in a kal pi cang lai"


Thawnpang Theih Nuam: Nusal Tha M Sui He Biruah Nak Ah A bialeh Mi Hna Cu Amak Bak – Chin World News Evening\nThawnpang Theih Nuam: Nusal Tha M Sui He Biruah Nak Ah A bialeh Mi Hna Cu Amak Bak. Milley hi 2020 ahkhan Nunu Show ah hlasak dingin ka rak sawm balmi a si. Ruah lo tukin Kawlram ralhrang hna nih uknak an lak ruangah biatak tein ṭan a la i ralkap lei lei Hakha palik lei nih tlaih dingin a hmanthlak an tar vemi nu sal ṭha tak tak kha a si. Atu ah rampi nih an dohmi ralhrang hna do ve dingin a caan a petu lakah aa telmi a si caah biaruahnak ka vun ngeih.\nNusung Dear Suisui, biaruahnak caan ṭha na ka pek caah kaa lawm tuk hringhran. Caan sau nawn facebook ah na langh ti lo hnu nai te ah na vun lang ṭhan. Na vun langh ah public in ralhrang dotu thuam he na vun lang caah upatnak sang tak tak kan in pek cio. Cu kong he pehtlai in na kan chim kho hnga maw?\nM Sui Helllo Nunu, hi bantukin biaruah khawhnak caan ṭha na ka pek caah kaa lawm tuk hringhran ko. Na chim bangin ka facebook timeline ah ka langhter bantukin kan i timhmi dothlennnak kan hmun hlan cu hnu kir kho kan si ti lo. Teinak kan hmuh hlan tiang hmaifang peng ding kan si caah lam dang a um hlei lo i kan ralhrang hi kan doh hrim hna a hau ti ruangah hi dohnak ah kaa tel hi a si.\nNusung Dothlennak hmuh duh ah na nunnak na caan na pekmi hmuh tikah kan upatnak a sang khun. Nusal ṭha hrim na si ko. Hi bantukin uknak ṭha lo doh dingin biakhiahnak na tuah lai i na ruahnak le na sining chim awk kan ṭha ve maw? M Sui Si kaa lawm tuk. Tutan uknak ṭha lo hi kan mah mino nih kan doh i a ci kan hmih lo ahcun kan nau le kan fa le chan ah kum zeizat liangluang dah uknak ṭha lo tang ah kan um rih lai. Kan nih tlangcungmi ca le bang cun kum 70 chung kan tuar i tu cu kanmah caah caan ṭha a si tiah ka ruah caah ka si khawh tawkin doh dingin ral ṭha tein kaa thawhnak a si.\nNusung Nang cu hlasak a zuam ngai mi na si. 2020 zongah ka show ah kan sawm balmi na si. Cu lawng siloin ngakchia hna fim cawnnnak ah sayamah a kan ṭuanpiaktu zong na si fawn. Ruah lo tukin na zuammi thil hna le na pawcawmnak le na duhmi kal tak in hi ral dohnak ah naa tel ahhin naa lungsi maw? A phu ko na ti maw?\nM Sui: Imm, kal tak cu ka siang hrim hrim lo. Nain liam cia caan i ram le miphun nunnak a pemi vialte hna hmai ah cun atu kei mah ka pum kaa pekmi hna hi cu chim tlak a si lo ka ti. Cun ka kal tak thai mi a si lo i Bawipa nih a rem a ti ahcun dothlennak a dih in ka tuah ṭhan khawh hna lai ti hi ka zumh. Mah ca lawng i ruah ah cun hi hna pawl hi kal tak lo khawh a si ko, nain miphun le ram caah kan tefa caah cun hi hna hi cu chim tlak lo a si ko. Sunghnak ah ka ruat lo.\nNusung Hi dirhmun naa thim hnu ah naa harh cemmi zeidah a si?M Sui: Hi lam ka zawh lai ahhin kaa harh lai, a fawi hrim hrim lai lo ti cu kaa ruah cia dihmi a si ko. Cucaah a si khawh chungin lungchung in timh tuahnak ka ngei cia. Mah lakah kaa harh bikmi cu nganfah ka tuar caan le ka dam lo caanah hin a si. Nusung Nu le pa u le nau hmuh lonak hmun ah nungak cingling lio i khua va sak cu naa harh hrim hrim ko lai. Na nu la na pa na ngai tuk hna lai zong a fiang. Nu le pa lei in thazaang an in pe maw? Na duhthimnak ah chungkhar lei in zeitin an ruah?\nM Sui Ruahnak tete an ka cheuh ko. Zung rian na ṭuanmi in CDM na tuah ahcun a za ko an ka ti bal. Nain hmai fong in caan le nunnak pek hi nu ka si caah an kan duhpiak bak lo. Asinain ka thisa nih dai tein um kho lo dingin a ka hnursuan caah hmai ka nor chih. A hnu ah cun Pathian khuakhan hi minung nih kan hngal kho lo. Bawipa remruat zong a si kho ko tiin thlacam tuin kan in bawmh peng lai, nang zong Bawipa i bochan bu tein cawlcang ko an ti i tha an kan pek ṭhan ko. Hawikom lei zong nih thazaang tampi a kan pek i lung a tho hringhran ko.\nNusung Na nu le na pa hrim upat awk an tlak tuk hrianghran ko. Na duhmi rawl le na duhmi tete na ei lonak zong cu a sau lai na si kaw atuah hin ei kho law zeidah na hawt bik? M Sui Hot pot le sabuti bak hme teh Nusung: Na sa duhthah a tlin tikah vuai cikcek in keimah nih kan dangh te lai tiah bia kan kamh. Cun, zei bantuk hi dah na rak tuah tawnmi ah na ngaih bikmi a si? hringhran ko.Nusung: A rauh hlan ah na duhmi na tuah khawhnak dingah Bawipa nih kan theihpiak ko seh. Dothlennak teinak ding caah na saduhthah a simi leng in hmailei tinhmi teh chim awk kan ṭha ve maw?\nM Sui Immm Dohthlennak teinak hi ka saduhthah ngan bik cu sikaw, mah kan tei tikah khin ka cawnmi fimnak hmangin sianginn ah ka fa le fimnak ca chimh ṭhan ding hi ka chunmang bik a si ko. Nusung Kan ram kong ahhin Pathian hi minung bantukin hmaitonh tein biaruah khawh hei siseh law zeitin na hei ti hnga? M Sui Tutan dothlen nak hi kan tei i kan mah Chin miphun nih kanmah le kan ram Chinland ah mah tein khuakhan lairel nak kan ngeih i vawlei pumpi huap in a lam kip ah a ṭhangchomi miphun kan i lungrual tein kan ram sersiam ṭi dingah bawmhnak ka hal hnga.


Thawngpang Chia Taktak! Suukyi Le Ralkap Bawizik Min Aung Hliang An Buai! – Chin 11 News\nThawngpang Chia Taktak! Suukyi Le Ralkap Bawizik Min Aung Hliang An Buai!\n28/1/2021, Nyphidaw ah NLD( WK+ZMM+MN) le Ralkap( SW+ZMT+TTN) bawizik pawl cu i tawnnak an nei hna i, Ralkap nih UEC hrawh i a tharin 2020 Election Votes cu Ralkap bawmh nak he relthan dingin an hal pinah February ni-1 ah Hluatdaw thutnak tuah rih lo i a caan thial dingin an halmi cu Aungsan Suukyi an chimh i a duh lo ca’ah remnak an tuah kho lo i an tian ti’ah Irrawaddy News le Ikada News nih an tial.\n29/1/2021( Friday) Nyphidaw Supreme Court ah UEC Chairman U.Hlah Thein le President U. Win Myint kong an ceihmi kongah Suukyi nih hmaizarh ah ceih dingin a thialter hna ca’ah Chief Justice U.Thun Thun Oo nih Hluatdaw dih ah ceihkhan dingah a chiah ti’ah Myanmar Naung News nih a chim.Cuca’ah,Gen.MinAung Hliang nih tuchun 29/01/21 ah khan “72 hours demand Times” Order a chuah cawlhi, Yangon, Mandalay le Pyinmana Ralkap Command pawl cu ready in an um cang i ti’ah thawngpang a um.\nNLD MP thar pawl cu City Development Guest House, Nyphidaw ah an phan dih cang i, ANP le USDP,Taingyinta MP le Ralkap MP pawl cu a ho hmanh Nyphidaw an phan rih loh ti’ah theih asi i, February-1 ah Phytuh Hluatdaw, Feb. Ni-2 ah Amyotha Hluatdaw le Feb.Ni-3 ah Phytaungsuh Hluatdaw tuah asi lai ti’ah Suukyi nih Hluatdaw Chairman T. Khunmyat cu Order thar a chuah ter cang.\nHi February Ni.1 ah hin Ralkap nih Counselor Suukyi, President Win Myint, Phytuh Hluatdaw Chairman T. Khunmyat le Amyota Hluatdaw Chairman Mannwin Khiangthan hna cu an tlaih sual hna hnga maw! ti le a tu caa ka tial lio ah hin Nyphidaw i Internet/ Phone lines le Communication( ဆက်သွယ်ရေး)pawl Ralkap nih an tlaih( Control) cangi, NLD MP pawl zong leng chuak kho lo’, Palik security lengin Ralkap nih an kulh cang ti’ah Myanmar News Agencies pawl nih thinphang ngaiin an chim.\n8888 Students Uprising Leader Min Ko Niang le Ramchung Politicians le Sihni cheukhat pawl nih cun Ralkap pawl “Aana- Ting” lo dingin an nawl hna i,”Aana an Ting” ah cun, thihngamin kan doh hna lai ti’ah an phuang ve cang.Shan SSA le Karen KNU zongnih Ralkap”Aana-Ting” cu ram ca’ah kan duh loh ti’ah thawng thanhnak an chuah cang. Zeipoh siseh law, hmaizarh Caacawn nikhat Ni February 1,2021tiang hngak rih hna usih. Catialtu: MC Biaklian


Motor Accident Ruangah Ngaih ChiatNak A Tong Mj Hna Le A Hliam Mj Hna Cozah Nih An Bomh Hna – The Chinlung Post\nTutan kan ngaih ChiatNak ton mi cu a fak khun hi bantuk in thih nak Tiang le Hliam hma hna Christmas lai I kn ton hi lung cu a Nuam lo tak tak Pathian tu nih hmen hram hna seh.Decemberer 14. zing (7:30AM) ah tleicia Pu Van Lal mawtaw tthing, Chin Taung Taan mawtaw cu Hakha lei a kal pah ah Thang Hrim siakawm pawng ah Accident an tong.\nThantlang mi pakhat le Tahtlang khuami nu veve an nunnak a liam. A dang hma an pu dih tiah theih a si.A mawtaw hi thlang tuk ah a va rilh caah lam in hmuh khawh a si lo ti a si. Aa hliammi hna cu siizung ah an kalpi cang hna.\nThantlang in Hakha a kal lio ah Motor aa let i aa khawng mi chungkhar hna cu Chin Ramkulh Cozah Vuanci hna le tuanvo ngeitu hna nih Bawmhnak an pek hnaThantlang in Hakha ah a kal mi Chin Taung Taan Motor aa let i a thi mi minung 2 chungkhar le a dang a hliam mi hna cu Chin Ramkulh cozah vuanci le ttuanvo ngeitu nih bawmhnak tangka an pek hna tiah kan theih.\nTutan i khawnden nak a tong mi chungkhar hna cu Chin Ramkulh cozah in Social Affair Minister Pau Lun Min Thang le Sipin vuanci U Soe Htet hna nih si inn ah va ton in thazaang peknak le bawmhnak peknak an ngeih hna tiah kan theih.A thi mi hna chungkhar cu Myanmar tangka sing 3 veve le hliamhma a pu mi hna cu 50000 MMK cio in an bawmh hna tiah kan theih.\nPathian nih a Hliam mi hna dam nak or hna seh law a kan Liamtak mi hna Hmen hram ko hna seh Thlacam nak in naam cio hna sih.


Salai Van Bawi Lian Nih Thantlang Peng Khuakip Le Mipi Hna Sin Ah Cakuat A Tial – Chin 11 News\nSalai Van Bawi Lian Nih Thantlang Peng Khuakip Le Mipi Hna Sin Ah Cakuat A Tial\nA tial ning tein a tanglei ah ka rak chiah ko lai.\nDear Chuahpi Chin Miphun/ Laihri tlai ka nu le pa, far, u le nau le dawtu Thantlang peng khuami dih lak hna,\nAtutan thimnak ah hi tluk nan thazang, suingun chawva, ruahnak, thinglung, thlacamnak le sining dih lakin na kan ttanhpi le dawt bu in ka/ kan sungh hi cu keimah santlai lo asi ko. Thantlang peng le Chin Miphun nan limhang le min kan thlak sual hna rua tiah ka ruah…Nan cungah nunchung cham kho lo ding dawtnak lei ka baa.\nNan ka dawt, duh le tlaih bantukin keimah zong hlang tein ka si khawh tawk tein Chin Miphun ka si nak ka dawt, tlaihchan i upat zungzal ko. Atutan teinak nan hmuh lo/ kan hmuh lo hi liamcia kum 75 in a otmi asi ko. Chin Miphun le Ram nan dawtnak cungah Pa Pathian nih a let zain in cham hram ko hna seh law atutan thimnak ah a tlingmi kan palai hna zongnih Chin Miphun le Ram ai-awhtu taktak an si khawh i dinfelnak, Miphun dawtnak, le zawnruahnak hmai chiah in rian an tuan khawh nakhnga tiah keimah le kan chungkhar in thla kan in cam piak hna.\nBig congratulations to Paw (ka Pa) C. Za Cung of Lailen village- Mara tlang (Pyithu Hluttaw from Thantlang Constituency). Atutan hi ka sung hrimhrim lo tiah ka ruahmi cu Mino/ upa vialte nih Miphun an dawt cun nan kan dawtnak le Miphun le Ram nan dawt i nan upatmi hi asi tiah ka ruah I Dinfelnak, dawtnak, zawnruahnak, thinlung pipuam, lungsau thinfualnak le santlai lo mi hna zawnruahnak nan karhtertu asi ko.\nKan i lawm tuk hringhran. Pathian nih nan zapi, Chin Miphun, Ram le Lai hrinsor vialte thlua in chuah chin peng hna seh.\nSalai Van Bawi Lian (Bawi Hrin Lian Pa le Nu)


Myanmar – Chin Modern News\nKawlram kum rel ning in 1381 kum, kum thar ni 1nak ni ah Kawlram chung thongtla minung 9551 hna cu President U Win Myint nih an sual man thongtlaknak in luatnak a pek hna. Mah chungah ramchungmi thongtla minung 9535 hna le ramdangmi thongtla minung 16 hna an si tiah U Zaw Tay nih amah … Read more\nMarch 21, 2019 by chinmodernnews\nTuzarh chungah khan India ram lei kam deuh in Kawlram he ramri khua deuh a si vemi Mizoram, Lawngtlai District chungah pa pakhat nih vawlei chung phummi bom cu aa lamhchih sual caah bom nihcun a puahhnawh. Mah thil a cannak tak cu Cawnni khat ni (Monday), mah tein iuknak nawl a ngei mi Chakma … Read more\nU Ko Nyi cu Kawlram chungah upadi thiam sang bik a si ti usihlaw kan palh lai lo, thah a tonnak kongah Kawlpawl nih leirawinak a um hrimhrim ti cu a ho paoh nih rak ruah ciomi a rak si. Kawlram chungah cun ethnic minority tlangcungmi chungin hruaitu thiamsang pawl hmanh hi kan him tuk … Read more\nAung San Zuk A Cuangmi Phaisa Ser A Si Cang Lai\nFebruary 8, 2019 by chinmodernnews\nKan Kawlram phaisa cungah Buchoh Aung San zuk/hmanthlak a cuangmi phaisa a rau hlan ah chuah a si cang lai. A nithla tu cu a fian rih lo caah kan thei kho rih lo tiah Bahhu Ban (ဗဟိုဘဏ္) lutlai changtu a simi U Bo Bo Nge nih a chim. U Bo Bo Nge nih mah … Read more\nFebruary 1, 2019 by chinmodernnews\nPalik bawi hlun a rak tuanmi Moe Yan Niang cu Reuters thawnglatu minung 2 kongah biadik interview in a rak chim ruangah palik phung section 16 (b) 22 ah a ummi phungbuar nakin 2017, December 12 ahkhan an rak tlaih i thong an rak thlak. Cun taza an cuai hnu ah 2018, April 22 ahkhan … Read more\nCategories Myanmar 96 Comments\nLee: Gen Min Aung Hlaing Hi Taza Cawi Awk A Tlak\nFebruary 28, 2019 January 25, 2019 by chinmodernnews\nUN palai, Ms Yanghee Lee nih Kawlram ralkap bawizik Gen. Min Aung Hlaing cu taza cuai awk a tlak, sualphawt i azizut a hau tiah Bangladesh ram a va kalnak i thawnglatu pawl hna he tonnak an ngeih lioah a chim. Ms Yanghee Lee nih mah bia a chimnak cu naitan Thailand ram le Bangladesh … Read more\nTuzing (23 Jan), Rangon khualipi, San Chonge myone, Bahu zalampi le Khyite Let zalampi kil ah a ummi inn ah meikanghnak a cang. Inn kanghnak cu 23 Jan (Cawnnithum ni), deilei suimilam 5:30Am hrawngah an can hi a si. Inn kangh nakin minung 3 nunnak a liam tiah San Chonge Myomah palik zung nih an … Read more\nCategories Myanmar 4 Comments\nNorway: Rakhine Har Tong Bawmh Kan Duh Tiah Kawl Cozah Sin Nawlnak An Ruah\nFebruary 28, 2019 January 16, 2019 by chinmodernnews\nNorway ram, ralzam bawmtubu NRC (Norwegian Refugee Council) le UN nih Rakhine ram har tong pawl bawmh kan duh hna tiah Kawlram cozah sinah nawl Cawnnihnih ni (Jan 15) ah an hal hna. Ral ruangah inn le lo chuahtak in minung tampi nih harnak fak an tuar tiah Kawlram hrambunh NRC acting director simi Laura … Read more\nCategories Myanmar, Uncategorized 64 Comments\nKawl Cozah: UN Security Council Ah Ms Yanghee Lee Cu Kan Thlenpiak Uh\nKawlram cozah nih ramchung luhkhawhnak nawl an phih/khar piakmi UN palai, Ms. Yanghee Lee nih nizan tihni (Jan 14) Thailand le Bangladesh ram a tlawn lai ah Kawlram chung luhkhawh thannak nawl a rak hal hna. A si nain, Kawlram cozah nih an lehmi cu Ms Yanghee Lee cu kan ramchung luhkhawhnak nawl kan pe … Read more\nKorea rammi, UN palai riantuantu Ms. Yanghee Lee cu Kawlram chung nuhrin covo ngiatthlainak tuah kho than dingin aa zuam cuahmah lio a si. 2017 kum, Kawlram chung nuhrim covo ngiatthlainak an rak tuak lioah Kawlram cozah nih miphun tanh in rian na tuan tiah an rak puh caah Kawlram chung lut khawhnak nawl cu … Read more\nCategories Myanmar 132 Comments


Chin Miphun Hna Ralhrang Uknak AHram In Bongh Le Federal Democracy Caah Dohthlennak A Si Hi Na Philh Maw — Salai Ephraim Thawngpang\nChin Miphun Hna Ralhrang Uknak AHram In Bongh Le Federal Democracy Caah Dohthlennak A Si Hi Na Philh Maw\nPu Zing Cung: “Hramhram Ralkap Uknak Ahram in Bongh le Federal Democracy caah Mizapi Dohthlennak A Si Philh Hlah Usih”\n2022 January 27 ah tuahmi NUCC Mipi Tonnak (People Assembly) ah Chin National Front (CNF) Chairman Pu Zing Cung nih biachimnak a ngeih mi chung in a tlaknak in kan hun lakmi a si.Dawtmi Hruaitu upa le Tlangcung miphun vialte hna,National Unity Consultative Council (NUCC) hruainak in tuahmi People Assembly ah Interm Chin National Consultative Council (ICNCC) aiawh in biachimnak caanṭha ka hmuh caah ka lawm tuk hringhran.\nTulio caan hi luatnak (zalonnak) le dinfelnak a duhmi mizapi vialte hna kan caah tuanbia ṭial tlak ni a si.2021 February 1 thok in Kawl ralkap cu mitam deuh duhnak kalh in hramhram uknak a lak kum khat a tling deng cang. Ralkap nih hramhram in mi tlaih-thah, tlaihhrem, mipi thilri chuh le biaknak lei inn pawl kha tinhmi ngei tein a hrawh len caah ram pumpi ning in harnak kan tuar. Sihmanhsehlaw, Kawlram pumpi lungrual tein kan dohnak zong kum khat a tling ve cang lai. A nemnak tein duhlo langhternak in kan thok ko nain Kawl ralkap i a sual tukmi a tuahsernak ruang ah a tu ahcun ram pumpi huap in hriam kan tlaih caan tiang a phan cang.Kan nih Chin miphun hna zong nih Chinram le Chin miphun hna aiawh in mah tein khuakhan lairelnak le a tlukruang mi Federal Ramkomh (pi) serkhawhnak i ruahchan in ICNCC hi kan rak dirh.\nA tu bantuk caan tiang kan dothlennak (pi) a kal khawhnak hnga riantuan duhlo in a nuarmi Civil Disobedience Movement (CDM) a tuahmi vialte, nu le pa vialte hna, Generation Z pawl, hriamtlai phu pawl, tlangcung hriamtlai pawl, ramkhel lei palai pawl, mipi cawlcangnak phu pawl le ram caah a nunnak pe in ral a tu mi hna le a lam kip dirkamh in temhnak a ing mi nu le pa vialte nan cung ah CNF chairman min in upatnak kan pek hna.Tuni kan tuah mi Federal Ramkhomh sernak ding caah ruahchan mi Federal Democracy charter zong kan fehter lai caah tunbia ṭial ni a si.Hramhram uknak hrawh cikcek le Federal Ramkomh pi serkhawhnak caah ramkhel, Chawleh, pawngkam humhminnak hramhram uknak hrawhnak he aa pehtlai mi zulhphung le tuaktannak, i thlennak (အသွင်ကူးပြောင်းရေး) he aa pehtlai mi biaruahnak pawl vialte a tu People Conference thok in rianṭuan ṭi ding in ruahchannak ka ngei.\nMah Conference dih cun mipi pawl nih an i ruahchan mi a phichuak ṭha le hmailei Federal rampi ser khawhnak lam a chuahpi lai tiah zumhnak ka ngeih caah a rak chuak khomi upa pawl vialte le aiawhtu nan thinlung, ruahnak, thazang dihlak in rianṭuan ṭi ding in kan sawm hna.Nihin caan i kan tuahmi dothlennak hi hramhram uknak a rawh cikcek i Federal rampi sernak ding caah mipi hruaimi dothlennak a si kha philh hna hlah u sih.Kanmah CNF le ICNCC zong mipi duhnak he aa tlak in hramhram uknak hrawh cikcek ding biakamnak he kan doh. Hi dothlennak a ṭhawn khawh chinchin nak hnga mipi hna zong nih kanmah le kan si khawhnak lam cio in i teltum ding ah kan sawm ṭhan rih hna.\nBiakilh: Post Staff nih a tlakning in a lehmi (unofficial excerpt translation) a si.\nCredit:The Chinland Post\nTutan donthlennak hi miphun a dawmi hna caah cun hnulei ah kir a ngah ti lo →\n← Hakha Mipi I Ralring Ulaw Ralhrang Pawl Khua Chungah An Hraang Cuahmah Lio


KIA nih Khuaruah har Teinak an hmuh than – Hakha Cherry\nKan hnu zarh hmasa KIA le Ralhrang pawl an ii kah lio ah ralhrang a zaam mi pawl nih KIA cu tei khawh ding an si lo Uniform araang mi ai hruk mi ko khi zei hmanh in kan doh kho hna lo an ti tiah media nih an rak tial.VANMI nih an bawmh hna le a si ko lai tiah mitam pinih kan rak ti cio.\n24.4.Zarh te ni ALABUN tlangcung sakhan dohnak ah khuaruah har in KIA nih teinak an hmuh mi cu a mak ko..\nZing 9:00 am hrawng in Zan 7:15 pm tiang an ni kap..Tanglei ke Ral hrang MAH uico pawl hi 200 reng lai an si lai tiah an zumh.Chun ah van long pa 2 nih bomh voi 6 an thlak hnu ah Zan lei sang mui lai 7:00 pm hrawng ah Van long pa 2 nih bomh voi 4 an thlak than..\nRalhrang uico 200 hna kalnak lam pi cu kenkip in KIA chung in thiam hlei raltha Comando minung 30 an thim mi hna nih Piaohcia in lamhrawk in an rak bawh diam cang hna.\nKIA cu an ram an fiang tlang an hngalh thiam dih cang caah map zoh an herh ti lo,Ralhrang uico pawl bel map zoh pah in an bawi le nih ka lei khin khi ka lei khin an ti nak poh ah an bo pah in an tli le hna..KIA thiamhlei raltha Commando hna nih sniper he ui kah in an rak kah hna ,Ralhrang ui co pawl cu an lu khaw lo in an zaam lio ah cung lei in an mah Bawmtu asi mi nih KIA azaam mi ah an ruah hna ii bomh an van thlak ciammam cu nga bomh puah bang an i thal dih ai…\nZanlei 7:15 pm zong ah cu ban tuk thiam thism in an ii palh hou caah bomh nih nih tor le cheng a thah than rih hna ..\nKan mah KIA nih mei thal in kan kah mi nak let za in an mah le an mah Bomh in a thi mi an tam tiah KIA/KNU Chittu timi news nih a tial.Note: Airem ning in Kawlca ka leh chom mi asi.Credit-Johnf Thawng


Malaysia Ah Israel Pawl Nan Rat Awk Asi Lo Tiah Prime Minister Maha Thir Nih A Chim – VAURAWNG\nMalaysia Prime Minister Maha Thir nih a chim mi cu ” Israel he ambassador lei in pehtlaihnak zeihman kan ngei lo, cu tikah Malaysia ah Israel pawl nan rat awk asi lo tiah Primer Ministe Maha thir nih bia tak ngai in a chim. Malaysia ram nih palhnak tam ngai a tuahmi tiah a ruah mi ram hna kha kan ram chungah lut kho lo dingin kutka kharnak nawl kan ngei” tiah a ti.\nRam pakhat si nak in a ram chungah lutter a duh lo mi ram hna kha lutkho lo dingin kutka kharnak nawl kan ngei. cu ruangah ramri zong hi a um nak asi. Asinain Malaysia ah Israel he ambassador chawmh biaknak a um lo. cu hnu ah palhnak tam ngai a tuah tiah ka hmuh. Israel ralchanh in hohmanh nih bia an chim ngai lo, cu ruangah an mah he i hlat ngai in kan um” tiah January 19 zinglei ah Malaysia Prime Minister Maha Thir nih biachimnak a ngeihmi ah a chim.\nOxford chairman nih July thlah ah tuah dingmi Vawlei cung pum tlamtlinglo tilioh zuamhnak ah Israel tilioh thiam hna cu Malaysia ah lutkho lo dingin an kham mi hna kong he pehtlai in Malaysia Prime Minister Maha thir cu biahalnak a tuah i mah ti hin a leh hna….\n“Kan nih (malaysia) cu Israel cozah he pehtlai nak zeihman kan ngei lo, an nih cu an thazang a thawng tuk, cu ruangah Israel cozah kong zei hmanh ka chim lo. Asinain an mah he i neihniam dingin zeihman langhternak zong kan tuah lo” tiah Maha Thir nih a leh.\nIsrael he pehtlai in PM Maha thir nih ka chim mi hi Jew (Judah) ralchanh ah ruat lai uci. Palestine cungah Israel thiltuahmi kongah chimnak nawl ka ngei ve tiah biakil ah a chim.\nMalaysia ah vawlei cung pum tlamtlinglo tilioh zuamhnak ah Malaysia nih Israel an ram chung luhnak nawl a pe hna lo tikah Israel ram nih Malaysia cu fak ngai in an soisel i, an Prime Minister Maha Thir hi Jew (Judah) ralchanhnak lungthin a ngei mi asi i, pum tlamtlinglo tilioh zuamhnak kha Malaysia ah silo in hmundang ah thial dingin committee sinah chim phuannak an ngei.\nRf; The Daily Star


Hmaikum In Hakha College Ah Law Major Cawn Khawh A Si Cang Lai - THE CHINLAND POST\nHmaikum In Hakha College Ah Law Major Cawn Khawh A Si Cang Lai\nSalai CungCung|2019 March 19|Hmaikum in Law Major (Upadi lei cawnnak) cu Hakha College ah cawn khawh a si cang lai tiah Hakha College Principle nih a chim.\n“Law Major hi Kawlram chung hmun tlawmte taktak lawng ah a um rih. A ralai mi cacawn kum ah hin kadang ramkulh le ramthen College ah a um tuk rih lo mi Law Major cu Hakha College ah cawn khawh a si cang lai. Kalay University College zong ah a um rih lo, cun adang College zong ah a um tuk rih lomi kan Hakha College te ah 2019-2020 cacawn kum ah cawn khawh a si cang lai. Cucaah Arts lei in Major pa 5 le Science lei in Major pa 5 tiin kan sianginn ah a um cang lai. Hi pawl cu kan mah kan i zuam thawngin le kanmah ka ti khawh caah a si lo, Pathian thawng in hmuh le Pathian thawng in pek an si” tiah Chin Christian University graduation day (March 19) lio ah Hakha College principle nih a chim.\n“Hakha college cu tubantuk in a thancho deuh nakhnga hmailei ah cun Degree College dirhmun tiang phanh ding ah tu hi ca kan tial i cunglei ah kan pek cang. Nai Myanmar ram Vice-president Pu Henry Van Thio a rak tlun lio le Myanmar rampi ruahnak petu Daw Aung San Suu Kyi an rak tlun lio ah kan chimh hna. Chinram le miphun thanchonak ding siseh Biaknak lei thanchonak ding siseh, cun adang dang thanchonak ding ah caah mizapi nih thlacaam kan bawmh hram u” tiah a chim chap.\nHakha College ah Law Major telh in cawn khawh ding mi Major hna cu; Arts lei ah Myanmar, English, Geography, History, Law, cun Science lei ah Chemistry, Physics, Mathematics, Botany, Zoology tiin pa 5 a um. Azapi Law Major telh in Major pa 10 cu Hakha College ah cawn khawh a si cang lai tiah kan theih.\nPrevious Chin Ramkulh Ai-Awh In Nu Pumpululh Chuih Aa Zuam Ding Naypyidaw An Phan\nNext Hakha-Matupi Pyidaungsuh Lampi Lungno Phah Lo Dingin Ralrin An Pek


Nam in a sawhtu Ram Hel hi Malaysia a um lio zong ah a rak i vel lengmangmi a si! – The Cherry Par\nNovember 27, 2021 November 27, 2021 Cherry News\nDallas ah “Shalom Thang” Nam Sawhnak in a Nunnak a Liam\nNovember 25, US ram, Dallas khua ah Sopum khuami Shalom Thang (27) cu zuri Ram Hel (30) nih namte in a sawh caah a nunnak a liam, tiah chungkhar sin in thawngpang kan theih. Shalom Thang hi a upa don ding in a va kalnak ah nam in sawh a ton hi a si.\nShalom Thang chungkhar saya Van nih, “Indianapolis ah a ummi Shalom Thang i a upa hi Dallas ah a rak tlawng hna i a hawile inn ah a leng. A upa don ding in Shalom Thang cu a kal i a va phanh cun an ri pah cang. Bia an i el hna i, i el len lo ding in a thloh hna. Shalom Thang le a upa cu ttin ding in motor cung a kai bak ah an hawipa Ram Hel nih cun nam in a sawh,” tiah The Chin Journal ah a chim.\nRam Hel nih Shalom Thang cu a hnakruh tang ah fak ngaiin nam in a sawh caah sizung an phanhpi ko nain a hliamhma in a nunnak a liam. Shalom Thang nam in a sawh dih hnu ah Ram Hel zong amah tein nam in a aat ve.\n“Nam in a sawh dih ah amah zong namte in ai aat ve. 911 an chawnh zokzok i sizung ah an kalpi hnu ah Shalom Thang cu a nunnak a liam. A sawhtu pa zong palek nih sizung ah an thlop lio a si. Shalom Thang a ruak cu an la kho rih lo,” tiah saya Van nih a chim chap.\nNam in a sawhtu Ram Hel hi Malaysia a um lio zong ah a rak i vel lengmangmi a si i, aa velhnak ruang ah a lung tlawm pah cangmi a si, tiah a theitu hna nih The Chin Journal ah an chim. The Chin Journal\nMin Aung Hlaing khuachia hi maw ai hrolh hnga ka ti e. Hi tluk kan inn le lo le khua a ciamh lio i hi bantuk thawngpang chia van theih chap hi cu a poi ko mu. Mi thah hmang Ram Hel hi Sopum khua mi a si. US a phak nak hi kum khat fai lawng a si rih. A phak kaa hrawng zong ah A thah mi Salom Thang te inn zong ah rawl a ei i a thu dir lengmang mi a si ko.\nMalaysia ka um lio ah Pa Lom hi TPF nih Pumpululh lei ah kan i bochan bakmi a si, mi nunttha mi daidam kan sungh cu a poi taktak, An pahnih Ka hngalhmi an si ii an tuanbia bel aa dang taktak a poiko.\nRam Hel Nih Shalom Thang Cu Bia An I Elnak Ah Namte In A Sawh I A Thi! Garland, TX ah kum (26) Ram Hel nih Shalom Thang cu bia an ielnak ah namte in a sawh i a thi. Palik nih Ram Hel cu an tleih i Garland palik thawnginn ah an chiah.\nRam Hel Nih Salom Thang Nam In A Sawh I A Thah. USA ram ah a ummi Ram Hel timi kum 26 mipa nih cawn nilini zing ah mipa pakhat nam in a sawh tiah Chin Cable Network Channel nih a tarlangh.\nRam Hel nih nam a sawhmi pa hi kum 27 minung Salom Thang a si i, a hliamhma he siizung lei tlikpi a si nain siizung ah a nunnak a liam tiah theih a si.\nRest in Peace ka nau Salom Thang. USA, Texas um ka cousin a simi, Salom Thang nih ruah lo piin mual a kan liamtak. Salom Thang hi kan unau le lakah mi daimi, thinlung ṭha ngaimi a si i, tutan ah ruah lo taktak in, namte in sawh a ton caah zahan lila ah a kan liamtak.\nMi nunnem le mi ṭha, sik-vuaknak um loin, mi vainam in thih cu lung a fak ngai ko nain, Zumtu hmasa hna le, lamkaltu hna nih an rak tuar ve balmi a si ruangah, thih fak khun le lungfak khun in kan um lai lo. Kan naupa, Van ram nuam, zungzal daihnak hmun ah rak i din chung law.\nPalom ka nau na thawng kan theih cu kan i zumh kho hrim lo ee.Kan zan mang siseh law ka duh tuk e. Mitha ka nau a lung thiang tuk mi nau saduhthah mi le ruah mi tampi na ngei ko lai mu. Na saduh thah a tling manh ne lo e Nau dawt aw. Na liam sia a herh tuk ko lai mu Ka Nau. Laitlang lei in na U le kan rak tuar tuk e. Rak kal chung ne mu Nau dawt sianlo. Na rau thla tal in rak kan leng tawn mu. Ka Nau dawt Sian lo.\nPalom na thawng ka theih cu kai zumh kho loh ee na ka thlawn tik cu ka sin ah na um la I na herh nak ah kan Zulh la na ti kha na kan kal tak a tuan tuk ee. Thawngpang ka rak theih cu ka lau tuk ka ngeih chia tuk ve ee a pam tuk Bawipa nih in hnem ko hna seh.\nKa Nau Palom Kai bo chan tuk mi, a lung thiang tuk mi a ho Domh tlai manh lo in Na hma fak tuk Maw. Kan ngai tuk manh cu Kai Zumh kho loh ee. Na Liam sia herh tuk ve la mu ka Nau. rak lawi cang law Kan hngah ko e.\nKawi Lom chan tim hlan ah na kiak ruangmang mu. Siang inn kan rak kai ti lio hmunkhat kan rak thut hna le kan rak i nuam vial te kha ee… malaysia MB bawlung chuih ti lio hna mitthlam ah an cuang ee. Mitha, mi nuam, na hawikom nih kan celh hrim lo ee. Kan i lung sak kho lai loh.\nKawi Salom Thang ka mang si hram seh. Ka khualtlawn paoh na ka don nain tutan bel cu kan i hmuh ning a dang cang lai. Kai zumh duh rih lo kawi rak kir than ko.\nKa hawi ttha. Ka kawi Salom Thang tuzing na thawng ka theih cu ka ngeihchia tuk e. Pasal mitthli luang ka kham kho lo e… Ka rak in tlawng lai na ka ti kha. Ka kawi aw. Mi ttha tuk si mi, hawi le cung zong ah a thinhung bal lo mi, mi dai, mi nuam te pei na si kha. Kan siang rih lo e. Ka kawi, mangtha ko ne law.\nSalom Thang, Kan i zumhkho hrim loh e,Malaysia ah Nehbung kan khirh Ti than te hna la kan ti Ttung Na Nuncaan a tawituk e, Palom Rak kal chung ko ne law, Zumtu hna nih kan i ruahchan mi Vanram tu ahkhin, Rak kan dong te mu!\nU. Ka Dawt. Ka tuar kho ne lai maw? Kan dawt tuk na ka ti lo maw? Ziah hi tin na um. Na min auh hmanh kan siang lo na ka ti tung. Naute. Ka dawt. Dawt hniang. Tin na ka auh peng tung. Ka au than. Naute ka ti cang hme. A ka daw i a ka zoh khenh tu. Ka pa can ka ta can kadawt. Ka herh mi vial te a ka tuah piak tu.\nTho law ka chawn cang. Kan chun mang vial te kei mah lawng cun ka tuah kho lai lo hih. Zing ka ah tho cang ka dawt naute na ka ti tawn. Thaizing ho dah a ka thang lai. U kadawt tho cang na rian tuan za cang kan ti kho ti lai lo maw? Kan van call i na tlaih lo cun ka dawt zei tin hme a um hnga ka rak ti cu. Ka ruah lo tuk in ee. Na ka lau ter tuk. Na ka daw tak lo maw?\nChristmas lai ah cun tin kha tin tiah ka ca na ruah mi vial te .kei ca lung fah nak lawng te ah maw an can dih ne lai. Ka caah cun van pi a cim ko ee. Ka suttung pi a pur ruang mang ee. Na naute hi zei tin hme um seh na ti. Naute nangmah ngeih chiat le lungfah ter sual lai ka phang.\nNgeih chia lungfak in um ter kan duh lo. Na ka kal tak ding zong asi kho lo. Kan siang lo. ka kal tak bak hlah mu. Na ka ti i. Nang mah tu nih na ka kal tak ko ne. U tho cang. Ka caah a lung sau tuk mi. Mi dawt thiam. Mi leihthei. Ka chim hlan in ka herh mi vial te a herh lai tiah a ka tuah piak dih tu. kapa can na si kan ti tawn.\nKa mitthli hnawt tu na si kha. U tho law ka chawn cang. Ka khuasaknak tiang in tawlrel tu U kadawt tho law ka chawn cang. But keden na ka cah mi zong kan kuat manh tung lo. Ka khual tlawn lai ah nau khual ah na har sa lai maw? Tangka tam na ngei ti maw? Zei zat atang. Birthday lak sawng zei na cawk. Na ttha lo tuk maw? Tiah a zei zong tein na ka hal i na ka zoh khenh.\nNau ph thar ka cawk le xmas lai ah nang ca kan cawk lai i na sii din ding he kan kuat lai na ti tung. Ka caah na tuah mi vial te le chawva vial te nak in tho cang law ka chawn law ka duh deuh.sianglo U KaDawt na thawng li bang hnin ai ee. Na ka kal tak a tuan tuk.naute na min thleng cang. Ka min telh cang na ti. U ka zumh kho hlei lo ee.\n← Ralrin Cio Ding, Ralhrang Pawl Mi Check Ah An Vak Caah!\nThantlang Roman Catholic Biakinn a kaang! →


Kawl Ralhrang Pawl Cu KIA Ttih Ah Tuluk (CHINA) Ramri Ah An Zaam Cang. – The Chinlung Post\nApril 19, 2021 admin Military 0\nNihin ah khan KIA mipi ralkap pawl doh hna ding in Min Aung Hlaing hruaimi ralkap pawl cu Kachin ram lei ah tam taktak an kal. Kachin ram hmun tampi ah Min Aung Hlaing ralkap pawl cu an i thenthek dih hna. Cun Ralkap minung 800 cu KIA hum liomi Alaw Bum Sakhan lei ah an kal.\nAlaw Bun Sakhan lak tthan ding in ralkap minung 800 cu an kal ko. A si nain KIA lei nih fawi tuk in an den hna, Min Aung Hlaing ralhrang 500 cu KIA kuafang in an thi, vawlei non ah an i cang i a dang 300 cu uico bantuk in ramri lei ah an zam. Hi thawngpang hi a dik mi asi, ka zum ko uh” tiah a tarlangh hi a si.KIA nih nizaan le nihin zing lawng ah a tlawmbik Kawl ralkap Sakhan (2) an lak chap. Kachin ram chung a um mi Kawl ralkap Sakhan pawl cu pakhat hnu pakhat in an lak cuahmah cang. Atu tiang ah hin ralkap a thi mi milu hi a tamtuk hringhran cang laitiah neihniam tein a cuan mi pawl hmuh ning cu a si.


Billy Graham Fanu Anne Graham Lotz Nih US Capitol Inn Hmai Ah Thla A Rak Cam – TIMES OF CHIN NEWS\nBilly Graham Fanu Anne Graham Lotz Nih US Capitol Inn Hmai Ah Thla A Rak Cam\nPosted By: thawngthawng January 10, 2021\nVawilei pi nih thlarau leiah kan pa tiah ruahmi Evangelist minthang Billy Graham fanu Anne Graham Lotz hruainak in US Capitol inn hmai ah Pathian sin thlacamnak an rak ngei. Anih hi Billy Graham a fale 5 lak ah upa bik changtu a si i a tu hi kum 73 a si cang. Bible sianginn ah ca chim rian a ttuan pah in cauk zong tampi a rak ttial tu a si. Cun AnGeL Ministries timi zong a dirh.\nHi lio US Capitol innhmai i thla rak cam mi te ngaih ahhin lung hna hno i ngaih zong a chia. A thlacam mi a tawinak tein, ”Zeizong vialte sertu Pathian, Abraham Pathian, Jocob Pathian, Isak Pathian. George Washington, John Adams le Abraham Lincoln hna Pathian. Ka pa a Pathian, keimah ka Pathian le kanmah vialte kan Pathian, US mipi hi na hmaika ah kan sual tuk cang. Nangmah ralchanh in sualnak phunkip kan tuah cang.\nCucaah cun US mipi aiawh in na sinah ngaihthiam hal in thla ka cam. Nang cu dawtnak Pathian, zawnruahnak Pathian le a biakam a let bal lomi Pathian na si bantukin US mipi kan sual, kan palhnak vialte hi kan ngai thiam hram ko sawh. Kan ramm hi thluachuah pe tthan ko. Kan ram damter tthan ko” tiah lung hno tak le lungthin tak in thla a cam.\nAnne Graham Lotz a thlacam cu khat leiin ngaih hna a chia. US ram a rak dirhtu hna le Pathian bochan bu tein ram a rak hruai hmasatu hna a vun hlam ruangmang hna. Kan theih dih bantukin US cu Pathian mithmai zoh buin le Pathian bochan buin Khrihfa ttha hna nih rak dirhmi a si. Nain nihin ahcun US rampi hi Satan nih hmunhma tam deuh a lak cang.\nAnne Graham nihhin cuti Satan nih hmun a lakmi a ruah tikah a celh hrim lo i, Pathian bochan buin US rampi a rak hruaitu hna a hlam tthan ruangmang hna timi a thlacam ngaih in hngalh khawh a si. US hruaitu hna lakah min a vun char tthan mi hna George Washington hi a pakhatnak US president a si. John Adams hi a pahnihnak president le Abraham Lincoln cu 16 president an si. Credit: Biak Tum Lian


US Hlutdaw Chungtel Muslim Nu Nih Mike Pence A Zumhnak A Nihsawh Piak - Ramleng Chinmi\nHomeMilar hna ThawngUS Hlutdaw Chungtel Muslim Nu Nih Mike Pence A Zumhnak A Nihsawh Piak\nDecember 15, 2018 Van Ram Thang Milar hna Thawng 0\nZahan naite ah an thimthar mi US hlutdaw chungtel pakhat a sive mi Muslim nu Ilhan Omar (D-Minn.) timi nu nih US Vice President Mike Pence zei rello taktak in a zumhnak kongah a nihsawh tiah CBN News nih a langhter.\nMike Pence zumhnak a nehsawh tu Muslim nu\nTuzarh chungah khan US innraang pi ah Democratic party le Republic hruaitu hna cu ramri vampang chonnak kongah ton biaruahnak an ngei. An lung ai khah lo caah an biaruahnak zong a buai taktak.\nCu lio i Mike Pence a mit ai chinh lio hman an thlak mi cu Muslim Omar timi Muslim nu nih a lak i Twitter ah a post, ca a ttial chih i ” Jesus Take The Whell” (Jesuh nih a mongh) tiah a ttial. Mike Pence hi Khrihfa pasal ttha, Jesuh ai tlaih bak mi a si caah Muslim nu nih zeirel lo taktak in a zumhnak kongah a soisel, a nihsawh piaknak hi a si.\nMuslim nu nih Mike Pence mitchinh lio pic a taarmi\nMuslim nu Omar nih Mike Pence hmanthlak le a nihsawhnak bia ca a ttial mi cu tlawmpal ah vawleipi nih an theih colh. Mi tampi nih Muslim nih cu an soilsel. Bianeek in ” midang zumhnak na nehsawh hna cu a ttha mi a si” tiah Paul “the Book Guy” Alve timi pa nih a comment.\nA dang pakhat nih comment a pek ve mi cu ” Zoh hmenh uh! a tu bantuk caan ahhin dakaw an zawng ( colour) taktak cu a langh tawn cuh! midang zumhnak upat ding si” tiah a comment ve.\nUS Hlutdaw chungtel ah Muslim nu pakhat nih an i tel ve. Omar hi pakhat cu a si. Kum 2012 lio zongah Israel a soisel nak twitter ah rak ttial i an rak buai taktak hoi. Mah nu hi zeitindah an ti te lai cu theih a si rih lo.


Pu, LalLawm Puia Nih A Rian In Tuan Tuk Khan Chuah A Rak Duh Nak Le Tutan Lawng Ah A Chauh Nak A Ruang A Phuan – The Chinlung Post\nSeptember 30, 2020 admin Kawlram 0\nKan theih Cio bangin tulio social media ah an lar ngai mi The Hakha Post rian tuan tu hna kar lak buai nak cu a vun kum sa ngai ngai i ram dang lei in mi bia hal ti tampi zong an nei hna hi an buai nak hi za pi theih tawk cu an mah an rian ttuan tti mi veve si mi Pu Puia le Za Biak Thawng hi an si deuh , Nizaan september 29 ah khan The Hakha post rian tuan lio mi Za Biak thawng le a hawi le pahnih hna cu ramdang in bia an vun hal i an chim mi cu hi a chuah nak kong hi.\nHi Pu LalLawm Puia hi kan lak ah cun The Hakha Post a dirh tu pakhat zong si i mi pakhat kan lak ah a duh lo ning in rian kan ttuan lo tik ah a nawl neih nak hmamg in a kan sik cak ding si ve , cu ti si loin a lu bik ka si ti i a mah bak hi ti hin a kn chuah tak cu kan caah le mipi hmuh theih ah zoh a dawh lo ngai tiah an ti, cu lawng si loin a mah chuah lawng si loh kan nau le cheu khat zong a chuah pi hna rian in an chuak mah hrim hrim hi kan nih cu hmai lei ah rian tuan ding kan si peng caah a tha ngai tiah an chim.\nCmpage nih Pu Lallawm Puia cu interviews an vun tuah ve i a chim mi cu Za Biak Thawng hi a mah personal in huat nak ding cu a um lo , cun The Hakha Post hin chuah ka timh hi a sau pah cang nai te ah ramdang ah ka kal i zei kong hmamh ah thawng thanh le chimh chonh a um, cun chuah ka timh hi official tein le zoh dawh mipi le kan rian tuan tu hawi theih te in ka timh mi zong a si ko nain mah ka timh mi cu min sen thut tein chuah ka duh caah mah zong cu caan nawl an ka pe lo .\nRian pakhat in chuah ka timh tik ah ka rian in ka dinh le ka chuah kha ka rian ttuan tti hawi le nau hna nih theih ding in ka timh mi a si a di nain an mah nih zei hmanh min sen thut le tuanvo lak piak an ka duh lo caah hi ka chuah nak hi mipi nih theih ve hna seh tiah media ah ka va chim mi hi a si, cun Za Biak Thawng nih ka far le chung sin in a chim mi pawl hi ka far le chung le nih lih in an ttawn mi zong si loh lih cun mah bia kha an chim kho fawn lai lo tiah a chim.


Sydney ah muslim pa nih a nupi nam in a sawh mi cu bia an ceih – Chin 7 News\nKum 2017 lio ah Sydney ummi Pa nih a Nupi Khondkar Fariha Elahi cu Nam in thilak in a sawh I, tu ah court biaceihnak an tuah tik ah lung hman lo nak le lungrawhnak lei zawtnak ka neih ruang ah a si tiah a chim.A nupi phone chung ah a hawipa he message an I kuatnak pawl cu a hmuh tik ah Nupi cu voi 14 bak te nam in a sawh I facebook ah “ A DIH CANG” tiah a post I, palik pawl a auh hlan hna ah kuak a zu ta tiah Sydney judge nih a chim.\nShahab Ahmed nih a Nupi Khondkar Fariha Elahi kum 29 cu February 2019 ah Parramatta unit inn ah a thah I, New South Wales (NSW) Sepreme Courth nih cun a sualnak zeihmanh a ngei lo tiah an ti, a ruang cu thluak tlamtlinlonak a ngeih ruang ah si tiah an ti.Ni hnih ni ah khan kum 35 a si mi Shahab Ahmed cu A nupi a thah ko nain a suallo an ti mi cu mipi nih an pawm lo tikah biahalnak cu an awn than.“ A nupi a rak thah lio ah hin, lungrawhnak (depression) a rak ngeih ruang a si”,tiah Avni Djemal nih a chim.\nA kawng cu a van hlat hai tikah, Ahmed nih a Nupi cu a hawipa Omar khan he April 2015 ah khan a thlitein pehtlaihnak an nei tiah lunghrinnak a rak ngei cang.February 18,2017 ah khan an Nupa karlak ah cun I siknak fak piin a chuak tikah, Ahmed nih a Nupi cu a phone a chuh I Pa he an I chawnhnak pawl cu a rel piak I, a nupi cu bia hman chim ding in a hal I, a Nupi cu ihnak khan chung ah a rawt.\nRussel ti zong in a min theih a si mi Ahmed nih cun, a Nupi ihnak khan chung ah a rawt dih hnu cun coka (kitchen) ah namte cu a lak I a nupi cu “ na au a siah cun, kan thah lai, atiah ati.Na phone kha rak ka pe, lih na ka chimh le chimh lo ka theih hnu lawng ah ka kal lai”tiah a ti. Ms Elahi nih cun a phone cu a hei on piak I, Mr Khan he a thli tein an rak I chawnhnak le, nupa sinak in an I chawnnak (sexting) pawl cu a hmuh tik ah, Ahmed nih cu nam in nolh than lengmang in a sawh.\nAhmed nih a nupi nam in a sawh cuahmah lio ah cun, a nupi nih cun, ‘rak ka ngaithiam Ahmed, ka ngaithiam’.” Tiah a hal len. Ahmed nih a nupi cu ihkhun cung ah cun a chiah tak hnu minute 10 chung kuak a zu ta. Ni hnih ni court an kal lio ah, Mr Khan nih Ms Elahi he an phauh pian ko tiah a chim, nain nupa sinak (sex) kan tuah bello e, A sinain, kan I chawnh tik ah taklawng in kan umnak hmanthlak te pawl kan I kua ko tiah chim.\nMr khan nih Ahmed hi kum 1999 in a rak I thei cang mi kan sii, Bangladesh ah ka nupi he holiday kan kal ah, Ahmed le a nupi he kan rak I tawng hna mah hnu cun kan nupa karlak ah le an nupa karlak ah hin dawtnak a thawng ngai tiah a chim.Ahmed a hawi le pawl nih an chimnak ah cun A nupi Elahi nih hin then (divorce) a duh a si nain Ahmed nih hin a duh lo, tiah an chim,Ahmed I a case pawl cu an hlathlai tik ah, “timh ciammam tein a nupi hi a thah mi a si ko,” tiah Justice Monika Schmidt nih a chim.


A Kum 72nk Thantlang Tuahmi 'Chin Miphun Ni' Ka Hmuhning - THE CHINLAND POST\nA Kum 72nk Thantlang Tuahmi ‘Chin Miphun Ni’ Ka Hmuhning\nKum 72nk Chin Miphun Ni, Thantlang Khuapi\nBiadomh: Paletwa khuapi ah a kum (72) nk ‘Chin Miphun Ni’ tuah timh a si. Chin ramkulh Paletwa cu ralram a si caah a him lo dirhmun ah a tla. Hmunhma thial a hauh tikah Thantlang ah thial a si. Thantlang khuanu khuapa nih ahmun an i ham caah tuah a si ti zong kan theih. Thantlang ah Chin Miphun Ni tuahmi hi a konglam pahnih ruang ah sullam a ngei khun. Pakhatnak cu CNF hmunhma khuarnak a si. Adang pakhat cu Vice President a tuanmi Pu Henry Van Thio hmunhma a si caah NLD caah sullam a ngei. Tutan Thantlang Chin Miphun Ni tuahnak hi NLD ramkhel le an ram kauhnak caah sullam a ngeih men lai ti zong ka rak ruah phah.\nChin Cozah le Khuanu Khuapa Buainak: Tluangtlamte in Thantlang Chin Miphun Ni hi aa limmi a si lo. Chin Miphun Ni ah kan sunhsakmi cu kan i kirpi biaroling ngaih a si. Chinmi kan pa le sin in an bia le hla ngaih hi biapi bik ah aa tel. Cu chung ah rammi caah pumpek in Miphun ramkhel a tuahtu CNF an aw-aan le an biachim hi a si khun. Chin Miphun Ni cu ahlan ralkap chan in rak kham peng a si. Kum 50 leng chung an rak kham lio ah Chin Miphun Ni a muru a tlau lonak ding ah alam kip in kan rak tuah. Chin ramkulh ni tibantuk in ralkap tih ruang ah tuah a rak sinain kan thinlung ahcun Chin Miphun Ni muru a rak tlau lo i Chin Miphun asimi paoh nih Chin Miphun Ni amah kelning in hman hi rak duhmi a si. Thein Sein cozah nih hriamtlai pawl remhdaih ceihmainak a sawm hna i CNF he bia an i ruah tikah Chin Miphun Ni phunning hi tuah khawh ding hibiapi ah aa tel. A ruang cu Chin Miphun Ni cu miphun pa khat kan sinak (Chin National Spirit) a langhnak a si caah a si. Chin Miphun caah ramkhel le miphun sinak in sullam a ngei tuk caah a si.\nChin Miphun Ni tuah khawhnak nawl cu Cozah le CNF nih hnatlaknak an ngei khawh. Hnatlaknak ngeih hnu in phungningte in Chin National Day cu cozah le CNF i bawmh in 2013 kum ah Hakha ah tuah a si. CNF in Dr. Lian Hmung Sakhong nih biaroling a chim. Cun 2014 ah Cozah le CNF nih Mindat ah an tuah than i CNF Chairman Pu Zing Cung nih biaroling a chim.\nAsinain NLD cozah a kai hnu in Chin Miphun Ni ah CNF cu khuallian lawng in an sawm hna i biachimnak le upa savo an pe bal hna lo. Chin miphun ramkhel ah CNF a dirhmun le an limhang zorter an timhmi bantuk a hung lo. Tutan Thantlang tuah timh a si tik ah kumdang tuahkel bantuk in CNF cu khual dirhmun lawng in sawm a hung si. CNF khual men lawng in sawmding thawng a hun len tikah Chinmi tampi thin a phawh. CNF in upa cheukhat zong nih khual men in cun kai lo ah an duh deuhnak kong pumpak an dirhmun an langhter.\nThantlang khuanu khuapa an lungtling ti lo. Ramkulh cozah an fuh hna. CNF biachimnak pe hna uh tiah an hal hna. CNF biachimnak nawl peknak cu cunglei cozah kut ah a um. Cung nih lei onhmi a si lo tiah an leh hna. Asi cun tiah Thantlang khuanu khuapa le NRPC sin ah CNF biachimnak pek ding in an hal. An catial mi ah “Thantlang cu CNF zung a umnak a si. CNF tel lo in Chin Miphun Ni tuahding a sullam le a muru a tlau. Cucaah CNF biachim lo ding ti hi phung ah a um maw? CNF biachimnak kan pekpiak uh,” tiah halnak an tuah. Daw Aung San Suu Kyi le NRPC nih CNF biachim ding kan kham lo. Zalongte in bia chimh khawh si tiah CNF sin in Thantlang khuanu khuapa cu bia an leh hna. Thantlang tuahmi Chin Miphun Ni ah CNF biachim khawh ding cu a tlam a hungtlin. CNF ai-awh in Dr. Lian Hmung Sakhong nih bia a chim lai tiah thawngthanh zong a si.\nNLD Cozah le Chin Miphun Ni: Chin ramkulh cozah chimnak nawl ngeitu Minister U Soe Htet nih “Chin Miphun Ni ah CNF biachim ding nawl an kan pe lo’ tiah Media he tonnak ah fiangte in a chim. Hi nih a fiantermi cu Chin ramkulh NLD cozah nih zaukphung (Democracy) an i fianning le NLD hruainak ah cung le tang i uknak — nawl i ngeihnak umtuning a si.\nChin ramkulh NLD cozah cu Chin miphun thimnak in hrinmi le a chuakmi an si. Chin miphun nih kan ai-awh ah kan thimmi hna an si. Zaukphung in thimmi cozah an si bantuk in thimfung a petu duhnak le herhbau kha ai-awh in a tuanding a si. Thantlang khuanu khuapa nih Chin Miphun nih kan thimmi ramkulh NLD hruaitu cu CNF biachimnak caan pekding in an chim hna. Ramkulh NLD nih Chinmi kan ai-awh hna ti an i fian ahcun cunglei nawl ngeitu kha “hih .. Thantlang mipi nih CNF biachim an duh, kan ai-awhmi hna an si. An duhnak tlamtlinter kan duh,” tiah an nawrding a si. Nain lingtalet in an tuan. Cunglei phung nih an onh lo tiah an leh hna. Ahnu ah a thimfung a petu mipi lila nih kan thimmi hna an rian va tuanpiak ah a tla. A cunglei NRPC sin ah raltha in khuanu khuapa nih an chim caah a tlamtling. Thantlang khuami nih Chin NLD cozah an tuahdingmi an tuanpiak hna. Hihi ramkhel i fian ahcun ningzah phah awk a si. (mah ai-awhmi le thimfung petu minung theih lo bantuk a si)\nPahnihnak ah NLD ah cungtang uknak (Centralization) a ngannak a langhter. Ralkap chan bantuk in cunglei tihnak le cunglei nawl lo in zeihmanh Chin ramkulh cozah nih an tuah ngam lonak a langhter. Chin Miphun Ni ah CNF biachim ding hmanh ramkulh cozah nih cunglei an hal ngam hna lo ti a fiang. Cunglei lung tluanh lomi kong le duh lomi kong cu ‘an chim ngam lo’, ‘chim an i timh lomi’ a lo. A ngaingai ti ahcun zaukphung le federal phung cu cunglei in uk “top-down” si lo in tanglei in duhmi hoih in biakhiahnak tuah “bottom-up” in a kalmi a si. Kan ram ah Federal Democracy kan ser lai kan ti lio caah hi phunglam hi cozah le mipi nih i nunpi cia a herh. Abik in NDL cozah nih ramkulh cozah an nawlngeinak santer le tanglei in mipi duhning in phungphai kalpi khawh kha an cawncia a herh. Atu cu si lo in Chin cozah nih Chin mipi duhmi le hmuhning kha zeirel lo in cunglei cozah lungtluanh le tih in ram uk le hruai ah a tla. Cu bantuk lungput le tuahsernak in Kawlram ramkomh nih kan duhmi Federal le Democracy ser khawh a si lai lo.\nDaw Aung San Suu Kyi biachimmi: Chin Miphun Ni a chuah tik paoh i ngaih bikmi cu zei biaroling dah tutan kan theih lai tihi a si. Tutan ah rampi ruahnak petu Daw Aung San Suu Kyi pumpak in Thantlang a rak phan. Biachim ding a si tikah a biachim ding i ngaih cio a si. Caantlai tu nih Chin Miphun Ni donnak biachim ding ah a vun sawm. Chin Miphun Ni ah rampi nawlngei tu in tuanvo ngeitu bik a si bantuk in “CND Speech” cu amah pek a si. Chin miphun kong he pehtlai in pathum in a chim.\nPakhatnak ah Chin miphun a kan upatnak le a kan hmaizahnak, kan miphun sinak hmelchunh in a langhter. “Chin miphun nan hmelchunh cu vapual/vakok asi. Zumh awtlak sinak a langhter. Zumh awktlak sinak hi kan rampi Federal Democracy sernak ah bawmchantu a si. Chinmi phun zumhawk tlak nan sinak nih kan ram sersiamnak thazaang a cahter” tiah Chin miphun sinak kong he pehtlai in a chim.\nPahnihnak Chin Miphun Ni kong he pehtlai in a chim. “Chin Miphun Ni cu ramuk bawi hrawh in Democracy hruaining sernak caah aa thokmi a si. Hi nih ramkhel lei in Chinmi nan hmuhning a sannak le nan lungput a langhter. Hi lungput hi ramchung ramleng ummi techin fapa sin ah chanh in nunter khawh hi tuanvo nganpi nan ngei,” tiah Chin Miphun Ni muru kong he petlai in biacahnak a chim.\nPathumnak ah a bik in Chin miphun caah thanchonak NLD nih aa hmaitlaknak kong he a chim. Chin miphun hi NLD cozah nih milurel tuak in Budget tambik kan in pek hna. Rakhine le Irrawaddy cu harnak an tong, herhbau a tam caah a tam deuh. Chin ramkulh hi NLD cozah tang ah tangka hman bikmi thanchonak tambik tuahnak a si tiah a chim.\nKa hmuhning: NLD cozah tang ah Chin ramkulh hi a dang ramkulh le ramthennak in phaisa tam deuh a hman ding cu a fiang ko. Chin miphun cu UN tahnak ah Kawlram ah a siifak bikmi kan si. Ralkap chan in Chin miphun cu thanchonak lei ah hnuchit takmi a si. A dang ramkulh he tahchunh in kan lam, kan sul, dinti le mei hmuhnak ah a har bik kan si. Cu tikah herhbau nak tambik a umnak ramkulh le ramthen cu cozah nih papek in rian a tuan awk zong cu a si hrim. Hmailei zong a zei cozah akai paoh ah harnak a umnak le herhbau a tamnak hmun cu miphun thleidan lo in papek zungzal phung a si. Chin ramkulh zong 2015 ah kokek puicimhnak nih a kan tlunh tikah tuahding a tam lengluang. NLD cozah nih papek in rian a kan tuanpiak caah NLD cozah nih miphun tleidan lo in a herhmi ah cozah rian a tuan i lawmh a um. Chin miphun tampi zong kan i lawm awk a si. Hmailei zong ah cozah kip nih an rian ah herh bauhnak cung ah ngat in miphun thleidan lo in riantuan hi kan ram sernak ah biapi tuk lai.\nNLD Cozah nih a tlolh tiah ka ruahmi: Tutan Chin Miphun Ni ah Daw Aung San Suu Kyi pumpak nih a kan telpi tikah ruahchanhnak tampi ka rak ngei cia. Thantlang cu Vice President hmunhma a si. Cun 2020 kum hi rampi thimnak tuah kum a si tikah NLD Cozah nih Chin Miphun caah a nganmi thawngtha an kan phurh lai tiah ka rak zumh ngai. Cucu “Chin Miphun Ni” cu cozah le CNF nih hnatlak cia bantuk in phungning in ulh ni (ramkulh ulh ni – ramkulh ah cozah zung khar ni) in thawng an kan thanhpiak lai tiah ka zumh. Cu thawngpang cu NLD cozah nih kan phorh hna sehlaw Chin Miphun Vice President kan tuan lio caan a si caah tuanbia roling ah a cang hnga. NLD ramkhel tuanbia zong Chinmi tampi lungthin ah a camter lai. NLD nih ramkomh Federal le mahte khuakhannak caah aa hmaitlak kha langhter hnga. Cu nih 2020 thimnak tik zong ah a bawmh lai i NLD nih ramkhel bia an chim tikah tampi an hriam ah an hman khawh hnga. Chin Miphun Ni bialoring ah kan i ngaihmi cu kan miphun caah zeibantuk thawngtha le miphun sinak muru dah kan hmuh lai ti hi a si. Cucu NLD nih tutan ah ramkhel mit in sullam a ngei tuk dingmi a tlolh tiah ka ruah.\nCNF le Dr. Lian Hmung Sakhong: Thantlang khuanu khuapa nih ramkomh cozah tiang chuahhnawh in CNF biachim khawhnak cu an izuam. Dr. Lian Hmung Sakhong nih a chim lai tiah thanh a si tikah aho paoh i ngaih cio a si. CNF ai-awh in Dr. Lian Hmung Sakhong biachim ding caan cu a hun phan. Asinain caantlaitu a sawmning nih mizapi lung a nuamter lo. Chin Miphun Ni caah biachimtu ah sawm a si ti lo. Caan tlaitu nih “atu cu inntek khuanu khuapa ai-awh in lawmhnak biachim caan a si lai,” tiah thawng a vun thanh. Aho dah a dir lai tiah CNF Vice Chairman Dr. Lian Hmung Sakhong a hung dir. Khuallian le upat peknak um lo in inntek khuami ai-awh min men in sawm cu zapi lung a father. A zaimi zong kan tam phah.\nLawmhnak chim sawh cu tiah lung a zor lio ah Dr. Lian Hmung Sakhong nih sullam ngei taktak in bia a hun chim. “Inntek Khuanu khuapa ai-awh in lawmnak biachimnak caan ka ngeih caah kaa lawm,” tiah a ti hnu ah CNF Vice Chairman a sinak le CNF ai-awh in a dirnak theihternak a hun i tuah. Cuhnu ah sullam ngei taktak in bia a hun leh. Hi a bia hi ramkhel in sullam a ngei tukmi a si. A chimmi cu –\n“CNF cu hi vawlei, hi tiram (Chin nih kan ngeihmi) in a chuakmi le hrinmi – kokek ram ngeitu ‘dik’ taktak kan si,” tiah a thok. Cucu cozah nih khuanu khuapa ai-awh in lawmhnak chim a sawmmi kha ramkhel biafang in sullam ngei taktak in a lehmi a si.\nA sullam cu – “CNF cu Chin mipi le Chin miphun nih a hrinmi le citlakmi a si. CNF nih Thantlang khuanu khuapa kan aiawh. Cuve bantuk in khoika Chinmi khua paoh ah CNF nih Chin miphun aiawhnak nawl (legitimacy) kan ngei. Chinram le Chin miphun cu Chinmi dah ti lo aho hmanh nih ai-awhnak nawl an ngei lo. Chinmi lawng nih kan ai-awh,” ti kha a langhter duhmi a si. Cu langhternak ah a peh i –\n“Khual lian in Chinmi phun kan ni sunglawi Daw Aung San Suu Kyi nih a kan telpi caah kan i lawm khun. Amah telpi hi sullam a ngei, man a ngei khun. Aruang cu Daw ASSK cu nihin ah Kawlram hruaitu lawng a si lo, 88 cawlcanghnak ah lam hmuhsaktu a si. Kawlram Democracy hruaitu le mipi hruaitu zong a si,” Daw Aung San Suu Kyi nih khuallian in Chin Miphun Ni a kan hmanpi mi lunglawmhnak a langhter. Cun sullam ngei ngai in Chin miphun kan lungput le CNF ramkhel dirhmun a langhter. Cucu Pu Lal Luai dirhmun lak in a chim.\n“Atu Chin Miphun Ni kan tuahnak Thantlang khua hi kan pu, Pu Lal Luai khua le a ram a si. Thantlang le Chinmi nih miraang uknak tang ah tlakding duh lo in miraang cu a rak doh hna. Ral a tei lo nain Miraang nih an tlai kho ve lo. A sungh pekding in mirang nih an lem lengmang nain nanmah bantuk hmai ah ka kun kho lo tiah a al hna i ramtang in a doh hna. Ahnu ah Miraang nih Chin nu tampi an tlaih hna i kuli an tuanter hna, an hrem hna tik ah amah luatnak caah a nunnak pek in Miraang aa tlaihter hna. Atu chan in holh ahcun nu covo caah nunnak pek in rian a tuanmi a si.”\nCu nih a langhter mi cu, “Pu Lal Luai bantuk in Chin miphun nih miphun dang hramhram uk kan duh lo. Chin miphun kan covo le kanmah te in khuakhan lairelnak caah nunnak pek tiang in rian kan tuan lai. Kan miphun himnak caah thih kan ttih lo i nunnak pek kan ngamh. Cucu Chin miphun kan lungput le CNF kan dirpi mi a si. Hriamtlai in kan doh cuahmahmi a si. Pu Lal Luai bantuk ramkhel lungput hi CNF le Chin miphun nih kan ngei,” ti kha sullam ngeih in rampi cozah hmai ah le mizapi hmai ah a chim.\nTutan Thantlang Chin Miphun Ni tuahnak kong le thil a canmi dirhmun kan zoh tikah Chin miphun hi nihin tiang miluat kan si rih lo le mahte in khuakhan lairelnak kan ngeih lo a hung lang ngaingai. CNF nih a khelmi le Chin miphun nih kan duhmi ramkhel phunglam kan hmuh rih lomi tampi theih khawh a si. Cu ramkhel phunglam ser khawhnak ding caah tampi ramkhel lohma kan ngei rih.\nDr. Lian Hmung Sakhong chim bantuk in “Chinram le Chin miphun cu Chinmi lawng nih ai-awh khawhnak nawl a ngei. Chin miphun kong ah Chinmi nih zalongte in rorelnak le tawlrelnak a hmuhnak ding” a lam kip in izuam le tuan a herh rih. CNF aa zuamnak le riantuannak, Kawlram thlennak caah aa zuammi le pum aa pemi dihlak upatnak he\nBy Salai ZB Lian\nPrevious Kawlram Sipuazi Lamthluan Cuanhnak\nNext Coronavirus: Zeitindah thawngpang dik lo kan khamh lai


USA President a lungrethei tuk cang, UK Prime Minister Boris Johnson kong ah a lungrethei tuk cang i US mipi thlacam piak ding in a sawm hna\nUK PM Boris Johnson zong coronavirus ruangah ICU ah oxygen pek a hau cang caah UK politic long si lo in vawlei cung ramkip polick a hninh bak ko cang. Natein ventilor cu a hmang lo. Downing Street report nih a chim ning ah cun Pneumonia a ngei lo a ti. USA, Spain, Italy, Germany le France dirhmun cu USs – 368,533 cases, 11,008 deaths.Spian – 140,510 cases, 13,798 deaths\nItaly – 132,547 cases, 16,523 deaths.Germany – 103,717 cases, 1,810 deaths.France – 98,984 cases, 8,926 deaths an si cang\nMah ram panga ah hin coronavirus ruangah khuaci a mui tuk cang i. Celh ding a si ti lo. President Trump nih Boris Johnson mah bantuk in ICU a phan mi cu a lungrethei tuk cang i. President Trump le PM Boris hi hawikom tha an si i. President Trump nih America mipi vialte nih PM Boris a dam tthan khawhnak ding caah fakpi in thla kan cam piak a her tiin mipi cu PM Boris caah thlacam ding in a sawm hna.\nUSA nih Experimental Coronavirus Treatment an ngei lio mi cu a her ah cun Boris Johnson hmangter ding in nawl a pek cang tii Monday Briefing ah a chim. Number 10 Downing Street nih cun President Trump nih mah bantuk in US nih Experimental Coronavirus Treatment hmang terh ding in nawl a chuak cang mi cungah lunglawmnak bia a chim i, cun US le UK cu petlaihnak an ngei peng tiin a chim chap\n(Trump offered his support for Boris Johnson at his White House briefing Monday UK prime minister was put in the ICU due to ‘persistent’ symptoms of COVID-19 ‘I want to send best wishes to a very good friend of mine,’ Trump said today President had asked two medicine companies to contact London immediately )\nBe the first to comment on "USA President a lungrethei tuk cang, UK Prime Minister Boris Johnson kong ah a lungrethei tuk cang i US mipi thlacam piak ding in a sawm hna"


Tulio Kan Boruak: Thantlang Khua Kong Thawng Kan Theih Cu A Poi Kho Taaktak – Chuncha News\nNovember 13, 2021 Chuncha Comments 0 Comment\nTulio kan boruak: 1. dawr ngei bal lo zong nih dawr an ngei cu chap ah thantlang dawr nak deng deuh in an zuar khawh (a zin um lo hrat cun a miak lawng te si kaw) 2.Than tlang i mi inn um TV lian lian kha tu ah cun a ngei tu si lo mi sin thantlang peng (vei tlang )ah an phan dih cang 3.Thantlang rawl chumh nak pawng uu pawl zong a ngei tu si lo mi nih an hmsn pin ah dengtak tak in an zuar rih (khuate ah dawrtuah bl lo mi nih pawng uu dawr hna an tuah huar ko)\n4.Thantlang ii inn zong nei lo dawr zong nei lo mi kha ni chiar thantlang ah an lut le cycle khat in balang ket tha tha cu an i purh hna (tt dawr hngak an um ti lo ralkap sin ah an i cawk rua) 5.vawlei cawh in khur chung thil chiah mi le tang ka phum mi cu mah phum mi te bang khin a chuak cu an i awlh ngai (mh inn si lo mi inn kawmtang kip cawh dih) 6.Thantlang ii hni puan te te chiah ta mi zong nupi le fa le daw ngai bang mi ta pi kha kn nu caah kan fa caah ti hin a tha deuh thim in hei i phurh thup ko cu aw(an i fenh eih ah mi ta pi cu an i za in an i rem hnga hme maw )\n7.thantlang dawr khan a hlei in siang inn sang dawr khan poh cu thantlang peng vei tlang le vei tlang nih mah dawr tlat in va tlat a si (dawr tuah nak zin an rak i thawh ve rua) 8.thantlang inn ngei mi le thil nei mi hmanh tt ah kn lut leng mg lo nan thantlang i inn nei lo thil nei lo mi tu hi an lut leng mg cu awh (ralkap lak ah thih ngamh bk in an lut huam ko) Tial ah cun tial ding tam ko nain a fir tu ning zak lo in a hmu tu ning zak ti khi si le ka tial pah hin a fir tu ka mittlam kn suai hna hin ka ning zak.\nLai mi chung in hi bn tuk mi nung le chungkhar kan um hi khuaruah har kan si ko .lung re thei le har zat tuar in ral zam dir hmun kan dir lio ah tlawmpal te tel khi zang fah nak thin lung nan nei kho ve bak lo maw? Sa hnger ni naa arfa tap naa kan si ko hih Mi cheu ca cun sifah nak a chuak Mi cheu cacun irum pi nak a si ko hih. Credit: Farthahlawn\n𝐍𝐚 𝐂𝐚𝐚𝐡 𝐈𝐧𝐧 𝐊𝐡𝐚𝐧 𝐓𝐚𝐦𝐩𝐢 𝐀 𝐔𝐦 𝐊𝐨-𝟏 𝐑𝐞𝐯 𝐃𝐫 𝐋𝐚𝐥 𝐏𝐞𝐤 𝐋𝐢𝐚𝐧 Lai nunphung hi duh a nung i khuazei hmanh ah i zapi awk a si lo. A bik in nuhmei, pahmei le ngakttah an rak zohkhenhning hna hi an kan chimh tikah uar a um tuk. Khua pakhat ah nuhmei nih inn sak aa timh ahcun khuapi te nih a herhmi dihlak an bawmh i i dornak ttha inn cu sakpiak a si. Nuhmei nu kha a man an la lo, anmah lungtho tein, an thiamnak, thazaang le chawva dih in inn cu sakpiak a si.\nInnkang mei-ttet a um sual zong ah kha ngaihchiatnak a tongmi hna he an sining an i hrawm colh, an herhning in zuan hnawh colh a si. Hi kan nunphung hi phaisa nih a cawk khawh lomi, kokek tthatnak le zawnruahnak an rak ngeihmi a si caah uar lo awk a ttha lo. Laitlang cu Pathian nih kan pupa hna sin in a kan pekmi ram a si bantukin kanmah ta bak te a si. Khuazavanrang toi ah sining phunkip ruangah kan miphun cu i tthek i darh len in peem ko hmanh usih law Laitlang le Lairam cu kan ram a si zungzal. Hmundang i khua a sami vialte Laitlang (Chinland) cu na ram le na ro a si zungzal.\nRam ngei lo kan si lo. Hihi Pathian pekmi rosung taktak a si. Cucaah Laitlang khuazei hmun paoh cu na inn a si kho i a ummi vialte zong nih khual le mising in hmuhnak nawl kan in ngei kho hna lo. Kan inn cu na inn a si i kan lo cu na lo a si ve, kan dum cu na dum a si ve. Kan biakinn cu na biakinn a si ve i fingtlang kip i ram kan vaihnak siseh, tizu ngacel kan suatnak tiva vialte na ta an si dih. Lairam le kan miphun a hmunh chung cu na ta, na miphun a si zungzal. A thlizil, a pangpar dawhdawh hna cu na ta an si.\n𝐍𝐚 𝐂𝐚𝐚𝐡 𝐈𝐧𝐧 𝐊𝐡𝐚𝐧 𝐓𝐚𝐦𝐩𝐢 𝐀 𝐔𝐦 𝐊𝐨-2 𝐑𝐞𝐯 𝐃𝐫 𝐋𝐚𝐥 𝐏𝐞𝐤 𝐋𝐢𝐚𝐧 Kan nunphung lakah uar a um khun rihmi cu khualtlung kan zohkhenhning hi a si. Kan unau, mizo (lusei) pawl hi khualtlung zohkhenhning an thiam ve ko nain Laimi cu an kan tluk deuh rua lo tiah ka ruah. Khualtlung an kan zohkhenhning cu an koktlong deuh, kannih Laimi cu khualtlung papek zia, upat zia kan thiam deuh ko rua. Khualtlung kan hawikomh ning le daan ah mizo kan unau hi kan lonh deuh ko hna ti ning law porhlawtnak in ka chimmi cu a si hrim lo. Kan pipu hna nih ro ttha an kan rohmi hi uar a um tuk. Saperh an ngeihmi kha anmah nih an ei siang lo, khualtlung caah an i reet.\nKanmah chung in hun chim ve ahcun khualtlung kan ngeih lawng ah ka nu nih ar a thah i kan ngakchiat lio ah cun khual ngeih cu kan i lawm tuk, zeidang ruangah si lo in arsa kan ei khawh ve caah a si. Thantlang peng nakin Hakha peng ah hin khualtlung an daw kho deuh rih fawn. Rawl thaw bik an pek hna i khualtlung nih thaithawh zanriah an ei tikah inntek nih khual cu an eiter hmasa hna. Anmah te lawng an eiter hna, zeicahtiah an zakzum sual lai i rawl an i khimh sual lai lo ti kha an phanpiak hna. Hakha peng kan tlawn ah hi bia hi ka chim tawn i anmah lila nih an chim vemi cu Thantlang peng tluk in khualtlung hi ngei peng ve usih law kan daw kho cawk hna lai lo, anmah tu nih khual an dawh khawh deuh hna an ti ve.\nA zei a si hmanh ah a tawinak in kan chim ah cun khualtlung cu kan bong le mal an si ti kha pipu hna nih an rak ruah i an rak i nunpimi a si. Kan Baibal nih a rak chimmi he aa tlak ngaingai (Heb. 13:2). Khual cu kan vanmi bantuk a si taktak ko. Nai hrawng, chan tiluan ruangah khual a tlawngmi nih riahbuk (hotel/guest house) i zalong ngai in um kha an hun duh deuh i Hakha hi khual kan ngei tuk ti lo. Lam le sul a tthat deuh pin ah motor bike in a mikip nih tlunkal cio a si cang i khuate lei nih Hakha an tlawn ah a laang deuh in an tlawng cang. Khualtlung kan ngai hna, kan ci a hai.\n𝐍𝐚 𝐂𝐚𝐚𝐡 𝐈𝐧𝐧 𝐊𝐡𝐚𝐧 𝐓𝐚𝐦𝐩𝐢 𝐀 𝐔𝐦 𝐊𝐨-3 𝐑𝐞𝐯 𝐃𝐫 𝐋𝐚𝐥 𝐏𝐞𝐤 𝐋𝐢𝐚𝐧 Kan Bawipa Jesuh Khrih hi vawlei cung i caan tawite a um chungah khan, khual a si ve tawn i ttha te in an sawmnak ahcun zan zong a riak ve. Abiana ah Samaria mi nih an sin i caam ve ding in an sawm ah khan zan hnih a tlung hna. Samaria minu lawng si loin khuami hna zong nih Pathian thluachuah an tinco (Jn. 4:40). Johan Thawngttha nih a kan chimhnak ah cun kum thum chungah kum fatin voi khat lengmang cu kan Bawipa Jesuh Khrih hi Jerusalem ah a kal, a ti.\nAsinain Jerusalem ah a caam bal lo, a pawng khua a simi Bethani khua tu ah zan a riak tawn ti a si. Zeiruang ah dah Bethani khua hi a tlun inn ah a hman hnga? A rak dawtu Lazaruh le a farle a simi Martha le Mary hna dawtnak le tlaihchannak ruangah si dawh bik a si (Jn. 12:1-8). Sawmtu sinah cun kan Bawipa kha a rak tlung tawn, zanriah a dumpi hna (cf. Zakia tuanbia: Luka 19:1ff). Asinain an khua i luh a sianh lomi hna kha cu khuachia khuavang a tthawl piak hna bu hmanh ah tlun-inn an rak donh i a rak tlung kho ve hna lo (cf. Marka 5:16-17).\nKannih cu kan nunphung nih khual cu kan bong le mal an si tiah kan ruah i khual ngeih cu kan uar i kan i lunghmuih ngai. Khrihfaphung nih kan kokek nunphung cu a hun thuamh chinchin tikah cun aa dawh tukmi pehtlaihnak a sersiam. Ka palh lo ahcun Laitlang (Chinland) ah kutdok in a vakvaimi Chinmi an um rua lo tiah ka ruah. Mitlamtling lo mihrut hmanh khua i an um ve tik ah bong le mal an si tiah kan ruah hna.\nBawi Jesuh nih Lazaruh te unau ttafar rual a tlun tawn hna i an i lawmh tuk bantukin atu lio ah kan miphun hawi hna Hakha hi nan Bethani a si kha philh hlah u. Nan caah inn khaan tampi a um. Kan inn cu nan inn a si, kan dum cu nan dum a si, kan rawl cu nan rawl a si i kan mawttaw saikal le mawttaw cu nanmah ta an si ve. Chin miphun caah Hakha cu Jerusalem zong a si i Bethani zong a si chih.\n𝐍𝐚 𝐂𝐚𝐚𝐡 𝐈𝐧𝐧 𝐊𝐡𝐚𝐧 𝐓𝐚𝐦𝐩𝐢 𝐀 𝐔𝐦 𝐊𝐨- 𝐑𝐞𝐯 𝐃𝐫 𝐋𝐚𝐥 𝐏𝐞𝐤 𝐋𝐢𝐚𝐧 Tuanphung ah Laimi nih vate phunkhat a min ‘riaklang’ timi kan ngei. Riak lang tiah riahnak hmun a hal hna tikah zeibantuk thingkung hmanh nih an sianh lo ti a si, zeicahtiah a riahnak thingkung kha a thi colh tiah thawng a than caah a si. Cucaah thingro cungah a riak tawn tiah tuanbia an kan chimh tawn. Riaklang vate hmanh a donghnak ah cun thingro kung cungah riahnak hmunhma a ngei kho.\nKannih kan ram, Laitlang cu kan pupa hna chan in Pathian nih a kan pekmi ram a si i riahnak um lo cun a vaivai ding kan si hrimhrim lo. Miphun dang a rak pemmi hmanh vawlei cungpi nih a theihhngalhpi hna i hmunhma pek le cohlan ding kha fial kan si, minung covo kha upat ding a si tiah authawng a thang cuahmah ko. Kannih cu kan ram lila ah mipem kan si lo i kan innlo chuhnak, kangh-uhnak, le ramhnak kan ton zong ah vawlei cu kan ta a si rih. Tlun inn ngei lo kan si lo.\nNaboth tuanbia kha nan cinken cio rih ko lai. Ahab siangpahrang nih dum tuah a duh i Naboth dum cu cawkding ah a hal te in a va hal, a ai ah dum dang zong kan pek lai tiah a nawl, asinain Naboth nih a rak lehmi bia cu “Ka pupa hna ro kan pek ding hi cu Pathian nih ka kham ko seh,” a rak ti (cf. 1 Siang. 21:1ff). Asinain Ahab nupi Jezebel nih hramhram in a rak chuh, Nabot cu lung in an rak cheh, lih an puh rih, an thah. Asinain Naboth thisen cu vawlei in a au tthiamtthiam ko. Kangh-uhnak le ramhnak kan ton cu kan sung dih cikcek tinak a si hrimhrim lo.\nLung a fak tuk ko, asinain hlan nak ttha in Pathian nih a kan pek tthan te lai. Jerusalem khuapi zong kha Israel miphun nih hlan nak ttha in an sak, an rual, an ttamh khawh tthan ko. Salm 127 kha by-heart in kan chim cuahmah hna lai i Bawipa nih kan nunnak, kan ram le kan miphun cu amah duhning in sa tthan ko sawh seh. Naboth le riaklang vate cu an vai men ko lai, asinain tuanbia nih a philh hna lai lo\n𝐍𝐚 𝐂𝐚𝐚𝐡 𝐈𝐧𝐧 𝐊𝐡𝐚𝐧 𝐓𝐚𝐦𝐩𝐢 𝐀 𝐔𝐦 𝐊𝐨: 𝐑𝐞𝐯 𝐃𝐫 𝐋𝐚𝐥 𝐏𝐞𝐤 𝐋𝐢𝐚𝐧 Voi khat cu Kalaymyo in Hakha lei ah hmanlung mawttaw i cit in kan rak kai. Facang tun 100 tluk aa phurh pah caah a cit a nuam ngai. Passenger lakah nau a pawi liomi nu aa tel ve i ruah lo pin in Zawngkong kan phak lai te ah a phurti a kuai i cuticun mawttaw cungah cun faphir te a neih; pakhat cu a ruak in a chuak i pakhat cu a dam. Mawttaw cungah nu tampi an um ko nain an zuan hnawh ngam lo, vantthat ah sii lei rianttuanmi pa pakhat kan sinah a rak i cit ve i cu pa nih cun nau a ngeihter.\nFacang tun pawl kha kan siam remh i naute cu ttha tein a chuahter khawh, nu hni aa ken chap zong cu an um ve ngelcel lo i pa hni tu kan phah piak. Mawttaw kha driver nih lamkam ah a dirter chung i cuticun lam cung ah naute cu neither a si, a nu cu Lumbang khua phaklai ah an ttum. Lakhruak (emergency) thil nih a kan ton ahcun hrial khawh a si lo i a sining cungah a ttha bik le aa dawh bik in i zuanhnawh, i bawmhchanh, le ton ngam kha a rak biapi tuk.\nKan Baibal chungah kan Bawipa Jesuh Khrih cu Bethlehem ah a chuak lai ti in profet chimchungmi bia cu a um ko nain caw inn ah ti cu a um lo. A rak biapi taktakmi tu cu Bethlehem, David khua, a simi tu kha a si. Tlun inn an tinco khawh ve ti lo caah a ttha bik in an i hmuh khawhmi cu caw inn kha a rak si ko i cucu Mary nih nau neihnak ah a rak hman ko. Nihin ni tiang Christmas caan paoh ah caw inn cu phun tampi in kan ttamhmuaih i hla in kan hlawi. Caw inn hmanh pei hla in kan hlawi huam cu! A biapi cu a caw inn kha si lo in minung kan chuahnak hmunhma a simi tu kha a si.\nA ngaingai ti ahcun kanmah Lai lei caw inn bantuk kha Palestine ram caw inn cu a si naisai lo. Israel miphun cu sattil he khua a sami an si i an sattil an chiahnak hmun hi fihnung a si lo i minung zong mei-phu i kau in riah khawhnak hmunhma an si. Kan nunnak ah lakhruak (emergency) thil ttihnungmi nih a kan ton sual zong ah khuazeika hmun hmanh kha kanmah nih kan inn (home) ah kan sersiam khawh ahcun cu kan sersiampiaknak hmun kha hmun thiang, hmun nuam, tuanbia ah a tangmi hmun an si kho. Dawtnak le zawnruahnak in a khahnak hmun kha kan inn kan i lawmhnak hmun an si kho.


Zupu Dawp/Din Hi Cu Khrihfa Zum Tu Hna Kan Caah Cun Thih Nak A Si – Chin World News\nNai ah Khuangcawi hi Khrihfa hna nih kan tuah awk a si maw? tiah ca ka rak tial, mi cheunih kan tuah awk a si kan pipu Ro a si nan hei ti, Tha tein rak tuak Ro/ Ro thil hi thitha lo a um bal lo, Ro/ Rothil timi cu a tha mi Rotha a si lai. Thiltha a si lai. Rothil hi a chiami minung kan caah tih nung mi thil a si ballo.\nKhuangcawi hna Zupu dop/din hna hi cu Ro rak ti hlah. Ro an si lo, a si hmanh ah Khuachia Ro a si. Ro cu a that ding si Ro/Rothil cu thil tha lo a si ballo, thiltha a si awk a si.\nZupu din cu Khrihfa Jesuh a zum tu hna kan caah cun a si kho lo, Thiltha ah relin rak sunhsak hlah na car lai, Pathian na nesawh a si khah. Kan pipu zongnih an tuah ko tiin na tuah ah cun a poi lo Khrihfa na silo tikha a fiang ko.\nZupu dop pah hna in maw Khrihfa Buu hruai hlah cih na caah tih a nung tuk, na zunlaimi Pathian biaceihnak khi a lian tuk lai tihi philh hlah. Na din chung te cu nai nuam ko lai nain a caan a tawi tuk khah, Khanak khan a sau deuhmi caan na ngei rih tikha philh hlah.\nCu caah Zupu din hi cu rak sunhsak in rak cawnghlawmh tuk hlah Khrihfa kan sinak he ai keih lo Pathian duhning duhmi zong a si lo tihi rak theih.\nBy : Johnny Thawng


Laiholh Tein Kan Ram Ah Thil Cangmi Thawngthanhnak A Tuah Mi Hi Rak Ngai Ve (+Video) – Buanchukcho\nLaiholh Tein Kan Ram Ah Thil Cangmi Thawngthanhnak A Tuah Mi Hi Rak Ngai Ve (+Video)\nKhah Laiholh tein thawngthanh mi hi ngeih khawh cio van i zuam hna usih. Ca ttial mi lawng in cun thawng hi a dik maw dik lo maw, tiah a buai ngai mi zong kan um tawn cu caah The Chin Family facebook Page nih thawng nifatin tein a phuan tawn Laiholh tein a phuan caah a fiang khun tuk, Mipi zong nih ngeih khawh cio rak i zuam hna usih. “1 june ( Zing ) Thuthang: Ralkap Cun Mipi Do dingah Vanzam an Hmang thok..Kalaymyo ah Doaw Thok…👇👇👇


THANGTLANG AH A NUPI A THATTU PU SI BIK AHNGAWNG AH AA AT – The Chinlung Post\nThantlang ah a nupi a thattu Pu Si Bik cu thawl a kuai mi in a hngawng ah aa at i sii-inn ah an kalpi. Nai Thantlang ah a nupi a thattu Pu Si Bik cu thawl a kuai mi in a hngawng ah aa at i sii- inn ah an kalpi, thinphang cu a si lo, tiah kan theih.Pu Si Bik cu pawng a kalnak (zun – inn) ah ti chiahnak ah an hman mi tithawl a kuai mi in a hngawng cu aa at ,” tiah January 25 ah Thantlang Palek Sakhanhmu U Kyaw Nyan Oo nih The Hakha Times ah a chim.\nHi kong he pehtlai in a dam lai maw tiah kan hal tik ah A tha ko.A dam ko lai, a vun lawng a hlanh ” tiah Dr. LyLy nih The Hakha Times ah a chim. Zeiruang ah dah a hngawng hi aa at ti cu zun inn a kal lio a si ca ah fiangfai in hohmanh nih an thei lo. Credit: The Hakha Times. Atanglei langhter mi hi tuan deuh kan hnu zarh a rak cangmi konglam kha asi.\nThantlang ah an pa nih an nu namtong in a tuk i a thi. Thantlang um Thangzang khuami Pu Si Bik nih an nu Pi Biak Hnem cu January 21 zanlei 4:30 hrawng ah namtong in a tuk i a thi tiah thawng kan theih.Namtong in a hngawng ah a tuk i sii-inn zong ah kalpi manh lo in an inn chung ah a dihcolh. Zei ruang ah dah a si ti zong theih a si rih lo,” tiah innpa upa pakhat nih The Hakha Times ah a chim.\nPu Si Bik cu palek nih a phung ning in an kalpicolh.\nCun Pi Biak Hnem ruak cu a phung ning in a hma check ding in sii-inn ah an kalpicolh ve. Cu hnu ah inn ah a ruak suan a si te lai.Pu Si Bik kong he pehtlai in innpa nih a konglam an theih tawk an chimnak ah “amah hi Pathian dawtnak a thei i Pathian a duhtuk mi a si. Pathian bia kha i umpi kho lo in khuakip ah Evangelist bantuk in thawngtha a chim mi a si. Asinain nai Christmas hrawng hnu khan a lung a tlaupah bantuk in a um,” tiah an chim.\nPi Biak Hnem hi a chuahkehnak cu Thantlang peng Hmunlipi khua a si. Pu Si Bik he hin fa pasarih an ngei i Thantlang hlan lio Ruakhua sang rak ti mi Palek sakhan thlang ah khua an sa. Pi Biak Hnem ruak cu thaizing January 22 chun ah thlaan a tlai tiah khuami sin in thawng kan theih. Credit:THT


A Nupi A Thihnu Ah An Bizu Chung ah Thilmak Taktak A Hmuh , A Nupi Cu A Zumh Bantuk Minung A Rak Si Naisai Lo (Rel Phu Tuk) – Thechinlungnews\nA Nupi A Thihnu Ah An Bizu Chung ah Thilmak Taktak A Hmuh , A Nupi Cu A Zumh Bantuk Minung A Rak Si Naisai Lo (Rel Phu Tuk)\nA pasal nih hin a nupi a thihnu i a thil hmuhmi ruang ah thluakbuai taktak in a um i ka nupi nih hin padang sin hmanh ah zumhtlak lo in ka um tak sehlaw ka caah hin a tha deuh hnga ti tiang in a ruah phah .A pasal hi Balik tiah auhmi a si i a nupi hi Lora tiah auhmi a si . A pasal hi a tlangval lio ah hin nungak va komh le va len te hna hi a huam lemlo mi a si i , cupin ah a duhmi nungak a hmu kho bak lomi a si . A hawle tlangval dang pawl nih nungak an ngeih i nuam ngai in an um can zong ah hin a hngar kho hna lo i zungzal umpi ding ah duhtak lem lo mi nu he i komh khawh cu tiah a khuaruah tu an har tawn .\n2003 Kum ah khan Bible Class la dingin Bible Study nak Centre pakhat ah a kal i cuka i a rak kal vemi nungak pakhat Lora timi nu he cun an i hmu . A voikhat hmuhnak bak in Lora cu a duh khawh colh i ai thihpi ti awk tiangin cu nu nih cun a thinlung ah hmunhma a lak khawh colh .Lora hi mi zakzum deuh a si i a hmurka zong a tlawm i a ningzah zong a pang ngaimi a si .\nCuti mi zakzum a sinak le ningzah a thiam nak nih cun Balik thinlung cu a lak chinchin i a duhnak a zualter chinchin .Balik cu ai tuar kho tilo i Lora cu len ah a sawm i a thinung um mi vialte a chimh dih i a duhdawt nak kong vialte cu a chimh ruah dih.Lora zong nih cun a rak cohlan ve i cuti cun an pahnih cun an i duh .Lora hi khuadang in a rak ra mi a si i chungkhat le theihhngalh hawikom zong a ngei lemlo mi a si .\nA mithmai zohtik ah a liamcia mi can ah a nunnak ah harsat nak nganpi rak tong cang sehlaw a lo . Asinain a liamcia mi a nun kong cu tampi chimh ruah a duh bal lo . A chim mi cu ka nulepa hi an thi cang i zeihmanh rozong an ka chiah ta kho lo , a ruang cu ka pa hi phaisa ai celh tawnmi a si i kan ngeihmi thil vialte cu a damlio i a phaisa celhnak ah a hman dih tilawng hi a chim khawhmi a si .\nBalik nih cun a nungak nu biachim mi poah cu a zumhdih ve ko i a thinlung in zangfahnak in a kaht . Asinain a chungkhar pawl nih cun nulepa zong ngei lo hawikom sahlawh rualchan zong a ngeilo mi nu ve menmen cu nupi ding le zungzal umpi ding ah cun an an fapa caah an duhpi kho ve bak lo .Balik zong nih cun a chungkhar nih an lungtlinpi lo hmanh seh law pasal ka duhmi cu a ti i Lora cu 2004 kum ah khan a thit ve i a dang tein a um pi . 2008 kum ah khan fanu te zong an van ngei ve .\nCuti i fa hna an van ngeih ve cang hnu ah cun a pasal Balik i a nulepa zong nih cun mahle chungchuak fa cu tiah an cohlan than hna i Balik zong nih cun a nulepa cu a kaltaak kho ve taktak hna lo i dawngai in an um than hna . Asinain a nupi Lora cu a ziaza ai thleng thluahmah cang i a fanu te cu a psal Balik i a nu nih a cawi zong a siang bak lo.Lora nih cun a konglam a liamcia mi kong zeihmanh a chim duhlo nain a apsal chung le kong tu cu theih a duh i a hlat hlai huam taktak .\nA donghnak ah cun Lora nih cun a pasal Balik sin ah cun na chungkhar le hi kan inn zong ah rak lutchuak ti hna hlahseh ti tiang a ti tik ah cun , a pasal Balik zong nih cun a ruah ning a si tilo i hi nu hi ka then hrim hau a ti i biakhiahnak tha tein a tuah hnu ah a then i a nulepa inn ah a kir than.A nulepa inn a kir than hnu thla 2 hrawng a rauh ah ruahlo tuk in thawngpang a theihmi cu na nupi a thi tiah an rak chimh . Balik cu a ngeihchia tuk i ttuang lai ah a bawk i a ttap thluahmah .A nupi he an umnak inn lei ah cun a thilri va lak dingin a va kal i an Bizu chung i a thil hmuhmi nih cun khuaruah har in a tuah i cu a hmuhmi ruang ah cun a nulepa inn lei i a rak kir than mi zong a palh lonak a hung i fiang chinchin fawn .\nA ruang cu a nu hi pasal dang a ngeih ruang ah le a fanu cu a ngeihsak lotuk ruang ah a thinlung fahtuk ruang ah a rak si .Cu a nu sin in a zam hnu ah cun a thawngpang theih a si ti lo . Zeiruang ah dah ID dangdang hmangin University degree tiang a rak lak nak a si i a kalnak kip ah hi a ID a tuh pawl hi aa ken zungzal nak a si ti belte a hohmanh nih an thei kho lo.\nBe the first to comment on "A Nupi A Thihnu Ah An Bizu Chung ah Thilmak Taktak A Hmuh , A Nupi Cu A Zumh Bantuk Minung A Rak Si Naisai Lo (Rel Phu Tuk)"


***Vakok.Lian***: Kawlram Thawngpang Toi\nKawlram Thawngpang Toi\nKachin ram Mekhah le Melikhah tiva ton nak tikham nak an tuah mi Asia world office ah tu zing nazi 2:45 hrawng ah bom voi li a puak i Asia world zung cu a hrawk dih,minu ng pa li(4) hrawng an thi i,hma pu mi hi pa (20) leng an si lai ti a si.a fiang deuh in an theih kho rih lo.cun Taluk mawtaw pa li le Asia word company zung mawtaw pa li zawng a hrawh dih ti a si.mah ti kham nak an tuah mi hi Asia world le China power investment corporation(CPI) Taluk he an ni fonh an ni bawmh i electric meitha tha zang an hmuh mi hi Taluk ram ah kuat ding a si.Mah tikham nak an tuah ruang ah Kachin ram khua(30) le mi nung (30,000) hrawng hi thial ding an si ca ah mah tikham nak tuah lo ding in Tanshwe sing zong ah ca an rak kuat bal cang.Cun thlacam nak zong an rak tuah bal cang mi a si.khah a toi nak in ka rak tial mi a si ca ah a tam a tling lai lo,\nCun a dang thawngpang ah kal ning law,a tu nai hrawng cu kawl co zah le KNA(Kazin National A rmy) pawl cu an ni kap leng mang caah Thailand border ah a um mi Mela Refugee camp ah Kazin refugee ral kut chung i a rak zam mi minung an tam chin leng mang.Ka saya pa hi an mah Kachin a si i a rak zammi hna sin ah cun a va kal i ral chung in a rak zam mi karen mi pi pawl cu a rak tlawn hna.Khah a toi nak in ka rak tial mi a si ca ah a tam a tling lai lo.a hnu ah thawng kan ni thanh than te lai.kaa lawm.\nNan u nau Patluang\nPosted by L.VanBlian_blogpost.com at 10:20 PM\n"Ai Nawn Par"\nKhanhotnak Mei Nih Khankhot Minung 14 A Kangh Hna\nBAR COUNCIL: RalzamPawl Hi Riantuannak Nawl Pek Di...\nUS Ram I RC Biakinn Nih Harnak Nganpi An Tong\nKaren Ralzam Tamlak Kawlram Ah An Kir\nDinzu Phor Pa Mawtaw SaikelIn Aa Hliam


US Lai Cakei Pawl zam dih an i tim maw? – Salai Kawltu\nUS Lai Cakei Pawl zam dih an i tim maw?\nJune 13, 2019 salaikawltu 0 Comments\nNaga paih thawng pahnih hna cu US a phan ding tiah timhtuahnak an ngeih cuahmah lio a si bantuk in US laipa pawl zong an i ready tuk cang lai tiah zumhnak a um. Naga paih thawng pawl hi US an van phanh taktak cun Laipa pawl nih an pai ngam tak tak hnga maw? ti hi ruahawk tampi a um. Zam dih hna an i tim lai maw? Nagaland ram i champion bak an si bantuk in fawi te cun paih pi awk an tha lai lo. Cucaah biatak tein timhlamhnak an ngeih a hau lai. Naga paih thawng pawl hi US laipa aho dek nih an tei sual cun minthang ah an i chuah colh ve lai.\nKan theih bantuk in World Piah Championship Committee tawlrelnak in US ram i July thla ah paih tuah dingin timhlamhnak ngei tiah kan theih. Hi paih an an tuahnak ah hin ramdang dang in aa tel ding zong an tam ngai tiah theih a si. Ramdang cio in a tel ding hna zei maw zat cu Air ticket zong tlamtling tein an I cawk cia cang an ti.\nCun Worl Paih Championship nih Naga lei in paih thawng pahnih, Tukum an champion pa le Rung Lian Ceu semi final a teitu pa le an pu le zong visa an sawk cuahmah lio a si I, visa an hmuh khawhnak hnga thlacamnak in bawm cio hna u sih. Naga Paih Thawng Pahnih Le An Pu Le Visa An Hmuhnak Hnga Thlacam Bawm Hna U Sih! Cun US Lai Pathawng zong GYM An La Taktak Cang Hih Ngaih AUm Ko.\nHi kong he pehtlai in US lai kan lai pathawng pawl zong an um sawhsawh kho ti lo I, ka kenkip loin GYM an la cio tiah theih a si. Tutan I, Naga pathawng pawl nih an kan tei ahcun a poi tuk ding a si. Taisawm le $ Zei mawzat an I tlun pi ding cu kan lai pathawng pawng nih an ruat kho hrimhirm lo tiah US upa pakhat sin in kan theih.\nRung Lian Ceu zong a tu hi GYM a la peng ve tikah a mah a teitu Naga pathawng an rak phanh tikah cun a um kho bel lai lo i, aa pai than ko lai tiah zumh a si. Hi kong belte cu a mah Rung Lian Ceu sin in theihmi a si rih lo. US upa pakhat nih a mah a ruahnak a kan chimh chihmi a si.\nSource: Chin 11 News\n← Sifahnak Kong ah Mifim bia\nUS Lai Paih Thawng Pawl a Huai Dih Dingmi Naga Cakei 2 Konglam Langhter a si Cang →


Tapis orient Nain (6la), ca. 1Mio. nd/mc Noir\nPrix normal : 6 124,95 €\nSpecial Price 4 084,95 €\nTapis orient Täbriz Noir\nPrix normal : 10 804,95 €\nSpecial Price 7 204,95 €


August (27) Ni Thok In Kawlram Siangsangrun Sianginn Vialte Khar Chung A Si Rih Lai – THE CHINLAND POST\nAugust (27) Ni Thok In Kawlram Siangsangrun Sianginn Vialte Khar Chung A Si Rih Lai\nHakha No.1 Sianginn Kai/IPRD Hakha\nSalai Bawi Lian Sang| TCP-Kalay| August 27,2020| Myanmar rampi huap siansangruun vialte diklak (7173) lak ah COVID-19 pulrai lio phungning tein sianginn a ong kho mi dihlak (6526) hna cu ramchung COVID-19 pulrai a karh caah August (27)ni in sianginn khar ding in Basic Education Deputy Director Dr Tin Maung Win nih DVB ah a chim.\nChinram ah Siangsangrun (High School) 207 an um i, July 23, 2020 tiang ah A level a hmu mi sianginn 42 nih sianginn on khawhnak nawl an halmi chungin sianginn 21 nih sianginn an on kho. Sianginn 21 nih on khawhnak nawl an hal lio a si. Sianginn onnak nawl a hmu cangmi chungin Hakha khua ah Siangsangrun (4) an i tel. Chin ram tel in Kawlram zapi sianginn cu zeitik ni tiang khar a si lai theih a si rih lo.\nဩဂုတ်လ(၂၇)ရက်နေ့မှစပြီး အခြေခံပညာအထက်တန်းကျောင်းများ ယာယီပိတ်ထားမည်\nမြန်မာတစ်နိုင်ငံလုံး အတိုင်းအတာအနေဖြင့် ဖွင့်လှစ်ရန်လျာထားသည့် အခြေခံပညာ အထက်တန်းကျောင်းပေါင်း (၇၁၇၃) ကျောင်းရှိသည့်အနက် COVID-19 စည်းကမ်းချက်များနှင့်အညီ ဖွင့်လှစ်ထားသည့် အခြေခံပညာအထက်တန်းကျောင်း စုစုပေါင်း(၆၅၂၆) ကျောင်းကို COVID-19 ရောဂါပိုး ပြည်တွင်းကူးစက်မှုများရှိနေသည့်အတွက် ဩဂုတ်လ(၂၇)ရက်နေ့မှစပြီး ယာယီပိတ်ထားမည်ဖြစ်ကြောင်း အခြေခံပညာဦးစီးဌာန၊ ဒုတိယညွှန်ကြားရေးမှူးချုပ်(ပညာ) ဒေါက်တာတင်မောင်ဝင်း ထံမှ သိရပါသည်။ Ref: MRTV\nPrevious Sagaing Ram Chin Affairs Minister A Cuh Dingmi (11) An Min Le Party\nNext Kawl Ralkap le AA kahdohnak in Chin mi 18 tluk an tlau: CHRO